Meka moć, tvrda demokratija – IL GRIDO DEL POPOLO\nObjavljeno 31. januara/siječnja 2022. od Il Grido del Popolo©\nVažan nacionalni strateški cilj Srbije jeste pristupanje Evropskoj uniji, međutim, u eri globalizacije pragmatična strateška partnerstva su neophodna. Članstvo u Evropskoj uniji pruža mogućnosti za ekonomski razvoj kroz jasno definisane instrumente za stvaranje pravne države. Međutim, nijedan od ovih instrumenata ne može da dovede do kompletne implementacije standarda ukoliko država nije u isto vreme i regulator i stimulans. (Vasić, 2021) U novoj rundi takmičenja velikih sila, Kina i Rusija izazov su za i za zapadnu i transatlantsku bezbednost, i to ne samo na Zapadnon Balkanu. Region je oblikovao istorije moderne Evrope i vekovima je bio kapija između Istoka i Zapada. U poslednjih nekoliko godina, spoljni igrači imaju pojačan angažman i uticaj u region, pa se tako oseća prisustvo autoritarnog duha spoljašnjeg uticaja na Zapadni Balkan koji bi mogao da se opiše kao „proces kalemljenja”. Tu se za prevlast bore zemlje poput Rusije i Turske sa dugom istorijom angažovanja u regionu, zatim zemlje kao što su Kina i Zalivske države koje imaju više komercijalni pristup a koji se materijalizauje kroz infrastrukturna ulaganja. (Dancing in the Dark: The West, China and Russia in the Western Balkans, 2020)\nDiverzifikacija partnera, odnosno pragmatičan pristup biranju strateških partnera u sprovođenju nacionalne agende i zaštite nacionalnih interesa, u skorije vreme otvara mnoga pitanja a jedno od njih je pitanje načina hibridnog delovanja neke zemlje u odnosu na drugu sa ciljem ostvarivanja isključivo svojih/njenih strateških ciljeva. Pre nego što pređemo na konkretan primer, trebalo bi kratko reći da karakteristike novih koncepata ratovanja, poput hibridnog kao savremene forme ratovanja, ukazuju na nedostatak objašnjenih klasičnih teorija o savremenim ratnim sukobima koji ne podrazumevaju oružani sukob. (Mikić 2006: 17)\nPromena suštine sukoba u savremenim ratnim sukobima polako se definiše kroz karakteristike novih modela ratovanja koji se primenjuju. S tim u vezi, uvodi se koncept „hibridnog ratovanja“ kao jedno od suptilnih načina ratovanja koje se događa neprimetno kao manifestacija meke moći jedne zemlje u ostvarivanju njenog strateškog cilja, u krajnjem slučaju i strateške hegemonije. Cilj onoga ko se služi tehnikom hibridnog ratovanja jeste da utiče na način razmišljanja političke elite zemlje njenog delovanja pa samim tim i građana određene zemlje. „U hibridnom ratu, naglašena je uloga ne vojnih sredstava subverzivne prirode. U idealnom slučaju, napadajuća država ne treba eksplicitno da koristi vojnu silu. Ako se koristi vojna sila, ona se koristi tajno“. (Jagello 2000 for NATO Information Centre in Prague, 2015) Operacije uticaja su aktivnosti dizajnirane da odvuku pažnju, ometaju, odvrate ili iskrive percepciju ciljane zemlje o određenoj situaciji. Čineći to, operacije uticaja utiču na sposobnost zemlje da efikasno deluje u sopstvenom interesu manipulišući informacionim okruženjem na mikro ili makro nivou na načine koji su često prikriveni, nepripisivi ili poricani. Na makro nivou, ove aktivnosti bi mogle da imaju za cilj da lome javnu podršku i potkopaju poverenje javnosti u lidere i institucije, da iskoriste slabosti i podele između saveznika i strateških partnera, da potkopaju kolektivnu akciju, ili jednostavno da dovedu do njenog odlaganja i skretanja na načine koji daju stratešku prednost protivniku. Na mikro nivou, operacije uticaja mogu biti usmerene na pojedince (uključujući donosioce odluka), grupe ili zajednice da podstaknu akcije koje mogu poremetiti, odložiti ili obeshrabriti efikasnu akciju. (Influence and Escalation, 2021)\nDemokratizacija je bila ključna karakteristika „evropeizacije“, dok je „šargarepa“ članstva bila od koristi za motivisanje političkih elita u zemljama pristupnicama da usvoje i sprovedu važne demokratske strukturne reforme. Poslednjih godina, apetit EU za proširenjem je splasnuo, srazmerno povećanim sumnjama unutar EU upravo od strane društava država članica prema sopstvenim institucijama, ali i zbog skepticizma koji proizilazi iz raznolikih rezultata koje smo videli nakon ranijih pristupanja. Percepcija da je EU dostigla svoj pun apsorpcioni kapacitet postepeno je stvorila „zamor od proširenja” među populacijom Evrope i unutar njenih institucija, što dovodi do konsekventnog „zamora od reformi” na Zapadnom Balkanu. To je takođe doprinelo padu javne podrške za proces integracije. (Dancing in the Dark: The West, China and Russia in the West Balkans, 2020) Dok napredak u savremenim tehnologijama od digitalnog uticaja i umreženije društvo postavljaju nove izazove za kreatore politika, osnovni ciljevi uticaja pomenutih operacija ostaju isti: one postoje da stvaraju ili pogoršavaju podelu, pojačavajući postojeće neprijateljstvo između zajednica u jednoj zemlji, stvarajući nepoverenje između vlada i njihovih građana, ili izazivanje antagonizma među saveznicima. Operacije uticaja mogu da se osmisle tako da direktno ciljaju na interese jedne zemlje ili mogu da ometaju odnosno da umanje sposobnost ciljane zemlje da otkrije i odgovori efikasno na uticaje. Na mnogo načina, ove operacije funkcionišu poput tehnike nametanja troškova. Čak i ako ciljana zemlja uspe da identifikuje operaciju uticaja i da joj se efikasno suprotstavi, ove tehnike mogu zauzvrat u još većoj meri da povećaju finansijska, politička, diplomatska i druga sredstva neophodna za postizanje prihvatljivog ishoda. (Influence and Escalation, 2021)\nDanašnje operacije uticaja odražavaju konvergenciju tehnika uticaja stare škole još iz Hladnog rata sa taktikom koja je moguća samo u eri koja postaje intenzivno digitalizovana. Operacije i taktike uticaja mogu da koriste jedinstvene, jednokratne pristupe ili mogu da kombinuju različita sredstva da bi se poboljšao uticaj operacije i tako se povećale šanse za uspeh. To uključuje taktike kao što su operacije hakovanja i curenja informacija, falsifikovanja, podsticanje fleš mobova, podmićivanje, prinuda i zastrašivanje, preplavljivanje informacione zone, izazivanje haosa da bi se obezbedilo pokriće za rizičnije operacije uticaja. Državne organizacije i drugi akteri sa mogućnostima naprednog prikupljanja obaveštajnih podataka i resursima koji omogućavaju upotrebu novih tehnologija digitalnog uticaja nastaviće da smatraju da su operacije uticaja od posebnog značaja u pružanju podršci različitim strategijama pre sukoba, posebno zbog toga što digitalna tehnologija omogućava da takve operacije cvetaju po niskoj ceni, sa ograničenom atribucijom, i sa ubrzanom brzinom i prodorom. (Influence and Escalation, 2021)\nU ovom tekstu, kao uvodu u jednu opsežnu analizu kratko ćemo se osvrnuti, tek u nagoveštajima, na prisustvo Kine u Srbiji. Region Balkana postao je kinesko strateško čvorište koje bi konačno moglo da poveže luku Pirej u Grčkoj (koju je Kina dobila 2016. godine) sa zemljama centralne Evrope, a samim tim i sa tržištima EU (Italijanski institut za međunarodne političke studije). S tim u vezi moglo bi da se kaže da Kina nastoji da nadjača uticaj Rusije u Srbiji, pa tako i uticaj Turske i Ujedinjenih Arapskih Emirata koji su postali glavni partner Beograda u arapskom svetu u poslednjih devet godina, sa rastućim partnerstvom u oblastima avijacije, urbane izgradnje, poljoprivrede i odbrane. Srbija ostaje, uslovno rečeno, energetski zavisna od Rusije, sa kojom ima i vojnu saradnju (www.euractiv.com). S druge strane, zavnični Peking u međuvremenu je dodatno proširio saradnju sa Beogradom u raznim oblastima. Kada je reč o igri moći, Rusija i Kina, pored drugih svetskih sila, nadmeću se strateški sa Evrpskom unijom u Srbiji. Započinjanjem pristupnih pregovora sa Evropskom unijom država Srbija se obavezala na ispunjavanje neophodnih kriterijuma kako bi do tog cilja i došla. Upravo zbog definisanog spoljnopolitičkog pravca u kome se Srbija kreće potrebno je pažljivo analizirati različite procese koji se odvijaju u međunarodnim odnosima jer se ti procesi odražavaju na Srbiju koj pokušava da balansira između interesa EU u celini, Kine, NATO, Rusije i SAD. (Vasić, 2021)\nU protekloj deceniji mnogi veliki infrastrukturni projekti u Srbiji finansirani su kineskim kreditima i svi ugovori su dodeljeni kineskim kompanijama. Prema istraživanjima UniCredit Research-a, Kina nije glavni spoljni kreditor, ali će se njen udeo u spoljnom dugu vlade verovatno, povećati ako se zajmovi isplaćuju u skladu sa ugovorima. Takvi krediti obično se daju na period od 15-20 godina, sa petogodišnjim grejs periodom i kamatnim stopama između 2% i 3%. Ugovoreni iznos kineskih kredita u Srbiji je ekvivalentan 7% prošlogodišnjeg BDP-a. Među ovim projektima su modernizacija i rekonstrukcija dve deonice mađarsko-srpske železničke veze. (www.euractiv.com) Građani i aktivisti intenzivno ukazuju na posledice pomenutih sklopljenih poslova po životnu sredinu. U svom nedavnom izveštaju Evropski parlament je izrazio zabrinutost zbog nedostatka transparentnosti i procene uticaja kineskih investicija i kredita na životnu sredinu i društvo u Srbiji, i širom Zapadnog Balkana.\nKina se u svojoj spoljnopolitičkoj strategiji oslanja na meku moć. Zato diverzifikuje svoj pristup obrazovanju i akademskoj saradnji u smislu da oni sada prevazilaze državne institucije (Evropski savet za spoljne odnose). Ova vrsta saradnje, osmišljena da razvija odnose i ugrađuje svoj uticaj u društvu, politici i privredi, već prevazilazi tradicionalni obim saradnje sa univerzitetima i kroz Konfucijeve institute. Umesto toga, sve veći naglasak se stavlja na rad sa lokalnim vlastima, privatnim kompanijama i različitim kineskim organizacijama. Kineski kulturni centar u Beogradu koji će se fokusirati na umetnost, književnost i druge oblasti kulturnog angažovanja biće napravljen po uzoru na druge centre u Bugarskoj, Grčkoj i Rumuniji. Ova vrsta angažovanja je logičan sledeći korak za prisustvo Pekinga u regionu. Kina vidi kako se njeni potezi tumače širom sveta i jasno im je da moraju biti aktivniji u prenošenju svoje priče (Evropski savet za spoljne odnose). S obzirom na prisustvo i preklapanje u starteškim ciljevima moglo bi da se kaže, a ponovićemo to više puta, da se Kina nadmeće sa Rusijom na Balkanu, posebno u Srbiji. Međutim, Evropska unija iznela je stav da bi Srbija trebalo da diverzifikuje izvore nafte i gasa. U skladu sa tim preporukama, Srbija bi posebno trebalo pažljivo da razmotri, uključivši u proces razmatranja širok spektar stručnjaka iz raznih oblasti, kakvi projekti su u planu za implementaciju. Isto, Srbija bi trebalo posebno da ima u vidu da li kompanije koje ulažu “u energetske projekte zapošljavaju našu ili svoju radnu snagu, da li poštuju sve regulative propisane od strane države Srbije kako se država ne bi suočila sa još većom stopom korupcije”. (Vasić, 2021)\nPrema rečima stručnjaka za industriju potrošnja energije u Aziji raste ne samo u Kini, već i u Indiji i drugim zemljama. Energetska kriza preusmerava Kinu prema drugom ruskom gasovodu s obzirom da te isporuke niko neće da kupuje i da je njihova cena već zagarantovana. Ono što treba uzeti u obzir jeste rizik da Turmenistan, kao najveći snabdevač gasa Kine, ukine isporuke gasa, što u pozadini ima posebnu dodatnu političku konotaciju uzevši u obzir nedavna dešavanja u vezi sa povlačenjem američkih trupa iz Avganistana. (www.webtribune.rs) U Srbiji, rastući uticaj Kine naišao je na mali otpor s obzirom da su nedavno radnici i ekolozi širom zemlje izrazili zabrinutost zbog zagađenja usled realizacije investicionih projekata u vlasništvu kineskih kompanija. Protesti zbog zagađenja životne sredine u Beogradu 10. aprila privukli su hiljade ljudi i doveli do toga da je vlada naredila rudniku bakra Zijin u Boru da obustavi rad zbog nepoštovanja ekoloških standarda. Takođe je naložila da fabrika za reciklažu u kineskom vlasništvu u blizini Zrenjanina obustavi svoju proizvodnju upravo zbog štete koju nanosi životnoj sredini. (https://www.rferl.org/a/china-balkans-ties-using-serbian-universities/31249503.html)\nTeritorija Balkana, sa svojim kulturološkim, verskim i političkim nasleđem, predstavljala je granicu između Evrope i Rusije. Ruski interes, koji se pre svega odnosio na suzbijanje interesa Turske, a kasnije i Zapada, učinio njenu teritoriju više nego zanimljivom za svoje aktivnosti. Srbija je svojom vojnom neutralnošću napravila svojevrstan prekid u proširenju NATO-a na prostoru Zapadnog Balkana. S druge strane, Srbija je aktivna članica NATO programa pod nazivom Partnerstvo za mir (Vasić 2018). „Meka moć” neke zemlje počiva prvenstveno na tri resursa: njenoj kulturi, njenim političkim vrednostima i njenoj spoljnoj politici, (Nye: 1990) ali ona ne može postojati sama. Diskusija o mekoj moći Kine ili Rusije na Zapadnom Balkanu je neodvojiva od diskusija o njihovoj ekonomskoj ili vojnoj snazi. Džozef Naj tvrdi da je uspešnim državama potrebna i tvrda i meka moć – sposobnost da se oblikuju dugoročni stavovi i preferencije strane publike. (Ikenberry: Foreign Affairs, 2004) Dakle, meka moć je samo jedna komponenta moći – i retko je dovoljna kao datost sama po sebi.\nPolitika otvorenosti prema vodećim svetskim silama ukoliko se sprovodi prema jasno definisanom nacionalnom strateškom cilju, omogućava malim državama da smanje svoju zavisnost od njihovih interesa. Potreba za pragmatičnom diverzifikacijom partnera je više nego izvesna. Kako bi privukle strane investicije, srpske kompanije bi trebalo da znaju da njihov novac neće da bude proćerdan, preusmeren ili štaviše ukraden. Možda i više nego naoružanje ili čak više nego rakete različitog dometa, ove gorepomenute stavke postale su novo sredstvo modernog načina ratovanja. (Vasić, Savet za starteške politike, 2021)


Mugoša: Građani da poštuju uvedena pravila - Vijesti | Radio Televizija Budva - Budva Crna Gora\nSvi građani, a posebno oni koji moraju da budu u samoizolaciji, treba da poštuju uvedena pravila, jer je u suprotnom moguća epidemija nesagledivih razmjera i posljedica, poručio je direktor Instituta za javno zdravlje (IJZ) Boban Mugoša.\nOn je kazao da je na jučerašnjoj sjednici Nacionalnog koordinirajućeg tijela odlučeno da se mjere pooštre, do toga da u slučaju nepoštovanja pravila policija preduzima mjere pisanjem krivičnih prijava, sa velikim kaznama koje mogu ići do godinu.\n"Da se to ne bi dešavalo, jer ćemo ionako imati velikih problema, molim sve da poštuju pravila, ostanu kod kuće i da se tako izborimo protiv ove epidemije", poručio je Mugoša, prenosi PR centar.\nOn je zamolio sve, a posebno one koji moraju da budu u samoizolaciji, da poštuju uvedena pravila, "jer u slučaju nepoštovanja imaćemo epidemiju nesagledivih razmjera i posljedica".\nMugoša je kazao da je danas urađeno 20 novih briseva, a od toga je šest pozitivnih, pet iz postojećih kontakata, jedan novi, što znači da u Crnoj Gori ima osam slučajeva infekcije koronavirusom.\n"To ukazuje da epidemija počinje da se širi i da moramo poštovati pravila, mora se držati socijalna distanca, moramo poštovati samoizolaciju, ostati kod kuće i smanjiti kontakte. Jedino tako ćemo sačuvati sebe, najbliže, prijatelje i zajednicu", istakao je Mugoša.


CYBER SECURITY- Kako se suočiti sa novim izazovima u poslovnom i finansijkom sektoru | Konferencije.rs - Kursevi, obuke, edukacije i seminari u Srbiji\nCYBER SECURITY- Kako se suočiti sa novim izazovima u poslovnom i finansijkom sektoru\nKonfindustrija Srbija - Udruženje italijanskih industrijalaca, 08.11. organizuje godišnju konferenciju pod nazivom\nU globalnom poslovanju sve je važnije fokusirati se na to kako kontrolisati ključne informacije i njihov bezbedan protok. I dok su ti podaci od suštinske važnosti za ispravno funkcionisanje poslovnih aktivnosti, sve češće smo svedoci brojih sajber napada koji mogu oštetiti bilo koji finansijski, telekomunikacioni i institucionalni sistem na svetu. S obzirom na takve izazove i potencijalne pretnje, nijedan napor nije suviše skup ili zahtevan kada je u pitanju sprečavanje i ograničavanje sajber napada.\nU bilo kom trenutku u svetu milioni transakcija i informacija „protiče“ internetom. Podaci su postali najvredniji predmet zaštite a sajber bezbednost u svim aspektima je nešto što mora biti procenjeno, zaštićeno i razvijano maksimalnom brzinom. Sajber prostor je bezbedan i svima koristan, samo kada su svi akteri uključeni u određeni poslovni proces svesni rizika: bez svesti, svako tehničko rešenje gubi na značaju i efektu. CYBER SECURITY konferencija jedna je od prvih ovog tipa na Balkanu i posvećena je razvijanju svesti o tome da moramo deliti svoja iskustva i okupiti globalne stručnjake koji će nam pokazali put ka sigurnijoj budućnosti u vezi sa prenosom podataka, finansijskim transakcijama i sistemima telekomunikacija,bilo u segmentu softvera ili hardvera.\nOvogodišnja konferencija Konfindustrije Srbija je treća ovog tipa u digitalnoj sferi, nakon DEC i DIGINDEC konferencija organizovanih 2016. i 2017. godine, Cyber security skup želi pružiti još jedan vid uticaja digitalne transformacije na privredu. Konfindustrije Srbija želi organizacijom ovog skupa da skrene pažnju na sajber bezbednost u sektoru finansija i telekomunikacija , dok će se deo diskusije fokusirati i na značaj stvaranja strateških partnerstava u cilju podizanja svesti o značaju bezbednosti u sajber prostoru. Osmog novembra će prisutni imati jedinstvenu priliku da od eksperata i kompanija čuju koja su to rešenja koja mogu ponuditi i koji su najveći izazovi u domenu cyber security na globalnom i lokalnom nivou.\nMesto održavanja konferencije: Skupština grada Beograda, svečana sala, Dragoslava Jovanovića 2\nMolimo vas da akreditacije za događaj pošaljete na dole navedeni mejl najkasnije 01.11. 2018. do 16h.\nAgenda Cyber Security 24102018docx\nZmaja od Noćaja 12, 11000 Belgrad, Srbija\nTelefon: +381 63 84 55 973\nInternet stranica: confindustriaserbia.rs\nCYBER SECURITY- Kako se suočiti sa novim izazovima u poslovnom i fi...\nKonfindustrija Srbija - Udruženje italijanskih industrijalaca, 08.11. organiz...


Slavica Ćirić: Pirotu je ukazana velika čast da predstavlja svoje brendove na svesrpskom Samitu privrede i kulturne baštine u Cirihu - Pirot Plus Online\n09. jun 2016. 12:30 Društvo Pirot Plus Online\nU Cirihu je nedavno održan svesrpski sajam privrede i kulturne baštine pod nazivom “Mostovi privrede i kulturne baštine”. Samit su organizovali Udruženje srpskih privrednika Švajcarske i Eparhija austrijsko-švajcarska pod pokroviteljstvom Ministarstva spoljnih poslova RS. Ovaj sajam je organizovan sa ciljem uspostavljanja prve srpske poslovne i akademske mreže, a okupio je privredne subjekte Švajcarske, Srbije i Republike Srpske iz čitavog sveta, kao i akademsku i poslovnu dijasporu kojima su predstavljeni srpski brendovi.\nOd svih gradova u Srbiji jedino je Pirotu ukazana čast da prezentuje svoje proizvode po kojima je prepoznatljiv. Pirot su predstavljali Slavica Ćirić direktor Zanatske zadruge ”Damsko srce” i dr Dragan Kostić predsednik Regionalne privredne komore Niš i direktor Slobodne zone Pirot.\nSlavica Ćirić kaže da je Pirotu ukazana velika čast da predstavi svoju privredu i kulturnu baštinu na ovom Samitu. Ona iz Ciriha nosi samo lepe utiske i kaže da se uopšte nisu osećali kao da su u tuđoj zemlji jer je tamo bilo Srba iz svih krajeva sveta, a komuniciralo se isključivo na “čistom” maternjem jeziku. Svi oni su, kaže Ćirićeva, zainteresovani da pomognu svojoj domovini kroz otvaranje nekih radionica ili fabrika u Srbiji ili da proizvode iz Srbije izvezu i plasiraju na svetsko tržište.\nKada su u pitanju ostale aktivnosti Zanatske zadruge “Damsko srce” Ćirićeva kaže da se već nekoliko meseci priprema tkačka kolonija na Staroj planini koja bi bila prva Nacionalna tkačka kolonija kojom se želi da se unapredi znanje tkalja iz cele zemlje koje nisu dovoljno obučene da bi se očuvao zanat.\nsvesrpski sajam privrede i kulturne baštine


ODRŽAN AKREDITOVANI SEMINAR ZA UČITELJE I VASPITAČE U VRNJAČKOJ BANJI - Agencija za bezbednost saobraćaja, Republika Srbija\nODRŽAN AKREDITOVANI SEMINAR ZA UČITELJE I VASPITAČE U VRNJAČKOJ BANJI\nAgencija za bezbednost saobraćaja, 5. i 15. novembra, održala je akreditovani seminar za učitelje i vaspitače sa teritorije opštine Vrnjačka Banja.\nCilj seminara je bio da omogući učesnicima razumevanje problema stradanja dece u saobraćaju, kao i načine transfera znanja i pozitivnih stavova kod dece o bezbednosti u saobraćaju.\nPrvog dana seminara, učesnici su imali prilike da čuju i vide pokazatelje o bezbednosti dece u saobraćaju, kao i načine i mogućnosti za rešavanje problema. Taj deo seminara realizovao je savetnik direktora ABS Milan Ilić.\nDrugog dana seminara, učesnici su po dobijenim i urađenim zadacima, prezentovali ideje i sačinjene materijale za edukaciju dece i njihovih roditelja. Učesnici su razmenom ideja, koje su prezentovane, unapredili svoje znanje i stavove u edukacji dece u saobraćaju. Poslednji dan seminara realizovan je u saradnji i koordinaciji sa Savetom za bezbednost saobraćaja Opštine Vrnjačka banja.\nTrideset učesnika seminara dobilo je Uverenje od Agencije za bezbednost saobraćaja o učešću na seminaru, koje podrazumeva 16 bodova, odnosno sati stručnog usavršavanja.\nSeminar je besplatan za učesnike i organizatore, a Agencija za bezbednost saoobraćaja ga realizuje sopstvenim resursima. Program seminara je na listi „Prioritetnih programa od nacionalnog značaja“ Ministarstva prosvete, nauke i tehnološkog razvoja.


EU zamrzla Češkoj isplatu 3,7 milijardi evra iz fondova | EurActiv Srbija\nEU zamrzla Češkoj isplatu 3,7 milijardi evra iz fondova\nObjavljeno : 13.01.2014.\t Tweet\nEvropska unija obustavila je ponovo Češkoj isplatu dotacija iz evropskih fondova, u vrednosti od 3,7 milijardi evra, zbog mogućeg sukoba interesa i lošeg sistema kontrole. Ako ne uspe da se dogovori sa Evropskom komisijom, Češkoj preti kazna, a u svakom slučaju veći deficit državnog budžeta, jer će morati da isplati u celini neke od projekata koje je odobrila, iako za njih EU neće dati novac.\nČeškoj je zamrznuto do daljnjeg 3,7 milijardi evra za program Biznis i inovacije zbog manjkavog sistema kontrole koji omogućava zloupotrebe, kao i za regionalni operacioni program za centralnu Češku pošto su tu izašle na videlo ogromne mahinacije nakon hapšenja poslanika i predsednika regionalnih vlasti Davida Rata, 2012. godine, u trenutku kada je primao mito.\n"Evropska komisija je utvrdila da postoje problemi koji moraju da se reše kako bi nastavila da se isplaćuju sredstva", kazala je za "Mladu frontu Dnes" od 13. januara portparol Komisije Anemari Hubert.\nČeška javnost je za pretnju da su ugroženi već odobreni projekti saznala tek 13. januara iz medija, dok je prema pisanju "Mlade fronte Dnes", vlada u ostavci premijera Jiržija Rusnoka o tome bila obaveštena još u avgustu prošle godine.\nGlavni problem operacionog program Biznis i inovacije jeste to što je kontrolu projekata i trošenja evropskog novca Ministarstvo inudstrije i trgovine, odgovorno za taj program, poverilo 2009. godine Privrednoj komori Češke.\nPrema analizi Evropske agencije za borbu protiv zloupotreba (OLAF), pošto su članovi Privredne komore i preduzeća koja dobijaju evropske dotacije u sukoba interesa, nije isključeno da su isplaćene stotine miliona evra za projekte koji ih uz temeljniju kontrolu ne bi dobili.\nČeško Ministarstvo za regionalni razvoj nada se da bi problemi sa kontrolom mogli da se u dogovoru sa Evropskom komisijom ipak reše, a da se novac za deo projekata u spornim programima, koji će biti plaćen iz budžeta Češke, ipak refundira od EU tokom 2015. godine.\nEvropska komisija je već jednom, početkom 2012, uputila pismo Češkoj u kome je upozorava da zaustavlja isplate dotacija zbog neefikasne kontrole.\n: Zbog pronevera EU fondova 500 godina zatvora


Preminuo Džek Velč, direktor Dženeral elektrika koji je 10 puta uvećao zaradu ove kompanije - Biznis Telegraf.rs\n02/03/20 | 20:52\nPreminuo Džek Velč, direktor Dženeral elektrika koji je 10 puta uvećao zaradu ove kompanije\nZa vreme Velčovog legendarnog mandata, kompaniji GE vrednost je porasla sa 12 na 410 milijardi dolara\nPrintskrin: Youtube/ Stanford Graduate School of Business\nDžek Velč, bivši direktor Dženeral elektrika preminuo je u 84. godini usled otkazivanja rada bubrega, saopštila je njegova supruga Suzi. Za vreme Velčovog legendarnog mandata, kompaniji GE vrednost je porasla sa 12 na 410 milijardi dolara, piše Bizlife.\nTokom radnog veka Velč je zaradio dve titule "menadžer veka" i Neutron Džek, jer je "neutralisao" desetine hiljada radnih mesta.\nVelč je počeo da radi za Dženeral elektrik 1960. godine kao hemijski inženjer. Već 1972. godine postao je potpredsednik, a 1979. godine predsedavajući kompanije.\nDodatnu ulogu izvršnog direktora preuzeo je 1981. godine koju je obavljao do odlaska u penziju u septembru 2001. godine. Tokom 21 godine na mestu generalnog direktora, Velč je svojim inovativnim tehnikama upravljanja pretvorio GE u jednu od najcenjenijih i najuspešnijih kompanija na svetu, odmah posle Majkorosfta.\nPrihodi kompanije porasli su pet puta sa 25 milijardi na 130 milijardi dolara, zarada deset puta sa 1,5 na 15 milijardi dolara, a tržišna kapitalizacija kompanije povećala se 30 puta – više od 400 milijardi dolara.\nU 2010. godini Velč je osnovao Jack Velch Management Institute, poslovnu školu koja nudi obuku izvršnog rukovodstva i obuku menadžmenta.


NS uputila zakon u proceduru za smanjenje plata parlamentaraca, ministara i savjetnika – Fokus.ba\nko će biti protiv?\nOvaj Prijedlog zakona osigurava prikupljanje značajnih sredstava, njihovo ciljano usmjeravanje, bez mogućnosti korištenja istih za potrebe koje nisu povezane sa borbom za suzbijanje pandemije i njenih posljedica\nOvim lex specialis prijedlogom je predviđeno obavezno izdvajanje 20% ostvarene neto plaće svih izabranih i imenovanih zvaničnika i savjetnika u institucijama Bosne i Hercegovine, uključujući diplomatsko-konzularnu mrežu i institucije koje se ne finansiraju iz budžeta.\nZakon nalaže Vijeću ministara BiH da u roku od 15 dana uspostavi fond za prikupljanje navedenih sredstava, te da ta sredstva usmjeri za borbu protiv pandemije COVID-19 i njenih socijalnih i ekonomskih posljedica. Vijeće ministara je obavezno izvještavati Parlamentarnu skupštinu BiH o prikupljanju i utrošku navedenih sredstava najmanje jedanput mjesečno.\nOvaj Prijedlog zakona osigurava prikupljanje značajnih sredstava, njihovo ciljano usmjeravanje, bez mogućnosti korištenja istih za potrebe koje nisu povezane sa borbom za suzbijanje pandemije i njenih posljedica, uz istovremeno očuvanje stabilnosti zdravstvenih i penzionih fondova.\nPoslanici Naše stranke i Nezavisnog bloka su istovremeno u proceduru uvrstili i Prijedlog amandmana na Ustav Bosne i Hercegovine kojim se predviđa brisanje trenutne odredbe Ustava koja ne dozvoljava smanjenje plata za vrijeme trajanja mandata. Ovu odredbu treba svakako izbrisati, a trenutna situacija nalaže još hitnije djelovanje po tom pitanju.\nI pored zastoja u radu državnog parlamenta, poslanici Naše stranke su u proteklih osam dana u proceduru dostavili tri prijedloga zakona, jedan ustavni amandman te inicijativu za održavanje sjednica elektronskim putem.


Beogradski fond za političku izuzetnost, Beogradski centar za bezbednosnu politiku i Evropski pokret u Srbiji organizuju četvrti Beogradski bezbednosni forum koji će se održati od 30. septembra do 2. oktobra 2014, pod radnim nazivom “Evropa 2014: Završetak i/ili novi početak?”\nGodine 1914, 1939. i 1989. predstavljaju kamen temeljac 20. veka. Nikada ranije neki jubilej na tako simboličan način nije obuhvatio istoriju veka do početka “doba ekstrema,” kako je to Hobsbaum definisao. Pad Berlinskog zida 1989. godine obeležio je kraj pretnjama i podelama koje je ovaj vek rata i razaranja doneo, a započeo je Prvim svetskim ratom i završio se krajem višedecenijskog Hladnog rata. Ipak, četvrt veka posle ovog slavnog mira, ponovo su otvorena suštinska pitanja bezbednosti Evrope i bezbednosti u regionu. Da li ova simbolična 100-ta godišnjica Prvog svetskog rata predstavlja kraja evropskih podela ili označava početak novih? Da li su bezbednosne pretnje i problemi sa kojima se suočavamo još uvek isti, ili bi trebalo da definišemo nove društvene fenomene koje je globalizovan svet doneo?\nU 2014. godini obeležava se 100 godina od Prvog svetskog rata, četvrt veka od kraja Hladnog rata i deset godina od Velikog praska proširenja EU. U tom smislu, 2014. predstavlja dobru priliku da se promisli uloga kolektivnih sećanja u svetskoj politici. Akademski događaj za cilj ima da podstakne diskusiju o tome kako je kolektivno sećanje umešano u savremene bezbednosne prakse i diskurse. Umesto da gledamo kako su prošli događaji uticali na sadašnjost, zainteresovani smo da ispratimo kako se prošlost koristi i zloupotrebljava za informisanje bezbednosne reprezentacije i oblikuju bezbednosnu politiku. Posebna pažnja posvetiće se upotrebi istorijskih analogija i lekcijama naučenim tokom kreiranja bezbednosne politike, kao i kulturi sećanja unutar bezbednosnih institucija – vojska, obaveštajne i policijske službe. Značajan će biti doprinos da se radi na ukrštanju studija bezbednosti i sociologije memorije kako bi se rasvetlila važnost kolektivnih sećanja za teoriju i praksu međunarodne bezbednosti.\nBeogradski bezbednosni forum 2013 će se baviti aktuelnim pitanjima regionalne i međunarodne bezbednosti, spoljne politike i privrede, sa posebnim osvrtom na ulogu državnih i nedržavnih aktera u tranzicionim međunarodnim odnosima. Između ostalog, učesnici će imati priliku da razgovaraju o transformaciju bezbednosne saradnje u Evropi i šire, kao i njenom uticaju na bezbednosne perspektive u različitim delovima sveta. S druge strane, ispitaće se rezultati procesa izgradnje država u regionu i šire. Jedan od glavnih panela biće posvećen međudržavnim odnosima i posledicama njihove transformacije, a posebna pažnja će se posvetiti procesu ” Helskinki plus 40 ” i budućnosti bezbednosne zajednice država članica OEBS-a. Kao i prethodne dve godine, većina panela će pokušati da da uvid u transformaciju Balkana iz bezbednosnog problema u bezbednosnog partnera i iznese mogućnosti i naučene lekcije iz ovog procesa.\nBeogradski fond za političku izuzetnost, Beogradski centar za bezbednosnu politiku i Evropski pokret u Srbiji, u saradnji sa UN Women, UNDP SEEAC, Balkanskim fondom za demokratiju i Slovačkom atlantskom komisijom organizuju drugi Beogradski bezbednosni forum koji će se održati od 20 do 22. septembra 2012. godine sa temom “Suočavanje sa krizom: izazovi za demokratiju i bezbednost”.


Savet bezbednosti Ujedinjenih nacija na zatvorenoj sednici o Kosovu\nU Savetu bezbednosti Ujedinjenih nacija danas posle podne po srednjeevropskom vremenu biće održana zatvorena sednica posvećena Kosovu na kojoj će, kako se očekuje, učestvovati i generalni sekretar Ujedinjenih nacija Ban Ki Mun.\nNa sednici Saveta bezbednosti, kako je najavio premijer Vojislav Koštunica, Srbija će pokušati da - uz podršku Rusije - zatraži da se pregovori o statusu Kosova nastave. Za takvu inicijativu Beograd, po rečima ministra za Kosovo i Metohiju Slobodana Samardžića - mogao bi da dobije podršku Kine, Indonezije i Južnoafričke Republike, sa čijim je predstavnicima u UN srpska delegacija diskutovala dan uoci sednice.\nNa drugoj strani, Sjedninjene Drzzave, kako je premijeru Koštunici sinoć saopstio ambasador Zalmaj Halilzad veruju da je pregovaracki proces iscrpljen.\n“Ambasador Kalilzad je rekao da pregovarački proces iscrpeo svoje mogućnosti i da sad treba tražiti rešenje u okviru takozvane realnosti. Po njegovom čitanju realnost je da Albanci neće da žive pod upravom Srbije i da to treba respektovati”.\nMinistar Samardžić i premijer Koštunica sličnu su poruku o ispljenosti pregovaračkog procesa čuli i od italijanskog ministra inostranih poslova Masima D’Aleme koji će predsedavati na danasnjoj sednici Saveta bezbednosti.\n“Ono što je bilo još direktnije od strane italijanskog ministra spoljnih poslova jeste da on očekuje da će Albanci proglasiti nezavisnost Kosova i Metohije i da je to takođe realnost sa kojom treba računati. Naš je odgovor bio jasan da je reč o odgovornosti onih koji to budu uradili, odgovornost onih koji budu jednostrano kršili međunarodno pravo i da će se prema tome i Srbije postaviti konkretno prema svakoj zemlji, pre svega braneći svoje državne interese a posebno braneći međunarodno pravo. Mi smo takođe gosp. D’Alemi rekli da ukoliko dođe do takvih jednostranih akata da će se stvoriti jedna situacija potpunog institucionalnog i uopšte životnog paralelizma na Kosovu i Metohiji koji će trajati jedno vreme i opet će taj problem morati da se rešava kompromisno tj pregovorima o statusu. Naš je predlog da do statusa dođemo sada pregovorima. Zašto bi smo čekali tri ili četiri godine napetih odnosa između srpske i albanske zajednice na Kosovu i Metohiji, međusobnog nepriznavanja i drugih regionalnih posledica, a umesto toga ne učinili ono što danas možemo da učinimo a to je da nastavimo pregovore.”\nDržavna delegacija Srbije je juče u direktnoj komunikaciji sa predstavnicima članica Saveta bezbednosti pokušala da pridobije prodršku za nastavak pregovora o statusu. Istovremeno su kampanju lobiranja na Ist Riveru vodili čelnici kosovskih Albanaca.\nDiplomatski izvori na Ist Riveru procenjuju medjutim da danasnja sednica neće dati konkretan zakljucak u vidu predsednickog saopstenja ili staviti tačku na kosovski proces, ali će – vrlo moguće, naznačiti pravac u kome će se naredna faza definisanja statusa nastaviti.


Pismo g. Oliju Renu, komesaru za proširenje Evropske Unije - Друштво Судија Србије\nPismo g. Oliju Renu, komesaru za proširenje Evropske Unije\nPoštovani gospodine Ren,\nShvatajući da je hitnost donošenja pravosudnih zakona u Srbiji motivisana potrebom što bržeg priključenja Evropskoj uniji, pored drugih razloga, uvereni smo da delimo stav da je, istovremeno i u istom cilju, neophodno i da ti zakoni budu kvalitetni, primenjivi i usaglašeni sa međunarodnim standardima, koji jesu i treba da budu deo stvarnosti Srbije – i životne i pravne.\nPredlozi pravosudnih zakona koji su u skupštinskoj proceduri otvaraju sporna pitanja koja daleko prevazilaze interesovanje sudija, jer imaju suštinski značaj za izgradnju Srbije kao pravne države. Reč je o neustavnim prelaznim odredbama Zakona o sudijama kojima se sudijama prekida stalna sudijska funkcija bez ustavnog osnova, kao i prelaznim odredbama Zakona o visokom savetu sudstva, kojima se omogućava značajan politički uticaj na izbor prvog saziva Visokog saveta sudstva.\nKonsultativno veće evropskih sudija (CCJE) usvojilo je Deklaraciju o Srbiji 14. novembra ove godine, čiji Vam primerak dostavljamo. Iz deklaracije je jasno da je jedno od najvažnijih predloženih zakonskih rešenja – opšti izbor, odnosno reizbor sudija, suprotan evropskim standardima.\nSaglasno zaključku iz navedene Deklaracije, predložili smo ministarki pravde da uputi pisani poziv Konsultativnom veću evropskih sudija za sastanak na kome će se raspraviti pitanja u njoj naznačena i da se do tada odloži izglasavanje pravosudnih zakona.\nOsim sa CCJE, Društvo sudija Srbije stupilo je u kontakt sa stručnjacima Venecijanske komisije i sa specijalnim izvestiocem Ujedinjenih nacija za nezavisnost pravosuđa u državama članicama Ujedinjenih nacija.\nVeć u drugoj polovini oktobra ove godine Venecijanska komisija se obratila Vladi Srbije ponudivši joj da da mišljenje o usaglašenosti konačnih verzija zakona sa evropskim standardima. Koliko nam je poѕnato, takav zahtev Venecijanskoj komisiji još uvek nije upućen. Inače, finalne verzije zakona izmenjene su u odnosu na njihove prethodne verzije dostupne Venecijanskoj komisiji početkom ove godine.\nI Specijalni izvestilac Ujedinjenih nacija dostavio je pismo Vladi dana 5. 11.2008. godine, obavestivši i Društvo sudija o tome.\nRadi otklanjanja bitne neustavnosti i podsticanja neophodne javne rasprave koja je pre toga izostala, dana 8. novembra 2008. godine, u organizaciji Društva sudija Srbije, održan je okrugli sto „PRAVOSUDNI ZAKONI“ na kome su učestvovali eminentni stručnjaci – profesori pravnih fakulteta i sudije, kao i predstavnici međunarodnih organizacija i udruženja, čije Vam zaključke u prilogu dostavljamo. Dana 16.11.2008. godine održana je i vanredna Skupština Društva sudija Srbije i usvojila zaključke, koje Vam takođe dostavljamo u prilogu.\nNaše aktivnosti u vezi sa ovim nastaviće se i dalje, u pokušaju da se što više proširi krug pravnih stručnjaka koji su zainteresovani za budućnost sudstva po prirodi posla kojim se bave. Jedan od prvih koraka koje ćemo preduzeti biće iniciranje postupka pred Ustavnim sudom radi ocene ustavnosti odredaba o opštem izboru (reizboru) svih sudija, ukoliko ovakvi zakoni budu usvojeni u Skupštini.\nDruštvo sudija Srbije je, međutim, uvereno da bi reforma mogla da bude izvedena bez neustavnih rešenja, u skladu sa evropskim standardima, uz široko razumevanje i prihvatanje svih koji rade u pravosudnom sistemu i sa većom izvesnošću njenog uspeha. U tom cilju obratili smo se pismom i predsedniku Republike, gospodinu Borisu Tadiću, predlažući da se on svojim ličnim autoritetom založi da ovakvi zakoni ne budu usvojeni, a ukoliko budu, da upotrebi svoje ustavno vlašćenje i ne donese ukaz o njihovom proglašenju.\nAko usvojeni zakoni ne budu u skladu sa Ustavom i evropskim standardima i ne obezbede pravnu sigurnost i uslove za nezavisno, nepristrasno, stručno, odgovorno, efikasno i predvidivo funkcionisanje sudstva neće biti ni napretka, ni stabilnosti.\nNije sporno da sudstvo treba da se popravi. To se međutim može učiniti samo na ustavni način, u skladu sa evropskim princima i vrednostima koji su sastavni deo ustavnog sistema Srbije, jer je samo to pouzdan temelj pravne države. Inače, koji bi to viši cilj opravdavao nepoštovanje Ustava, evropskih standarda u pridruživanju Evropi? Društvo sudija Srbije je i spremno i voljno da doprinese iznalaženju primenjivih i optimalnih ustavnih rešenja, u skladu sa evropskim standardima.\nIako smo obavesteni da postoji potpuna saglasnost Evropske Unije za ovakve mere, smatrali smo da je korisno da vas detaljnije obavestrimo o svim desavanjima u vezi sa njima. Slobodni smo da Vam predložimo da obratite posebnu pažnju na ovo pismo i da razmotrite navedeni problem, pošto ima još malo vremena za njegovo otklanjanje i za usklađivanje zakonskih rešenja sa Ustavom i evropskim standardima.


Uskoro naplata poreza po osnovu uvozno-izvoznih dozvola\nEkstraprofit i na bananama\nMeđu ekstraprofiterima "Delta M", "Nelt", "Deljug", Geneksov "Internešenel CG"...\nBEOGRAD (Beta) - Božidar Đelić, srpski ministar finansija izjavio je da će uskoro biti sačinjen spisak ekstraprofitera koji su zaradu stekli na uvozno-izvoznim poslovima. Ogroman ekstraprofit je stican na uvozu južnog voća, a najveći ekstraprofiteri su "Internešenel CG", koja posluje u okviru Geneksa, "Delta M", "Nelt", "Deljug", "Stankom-trgovina" i Industrija hrane "Dunja".\nSlobodan Lalović, sekretar Komisije za ispitivanje zloupotreba u privredi, rekao je da će se oporezivanjem ove vrste ekstraprofita prikupiti najveći deo od 70 miliona maraka, koliko se očekuje da će biti prihodi od ekstraprofita u ovoj godini. Najveći broj uvoznih dozvola dodeljen je u vreme kada su ministri za spoljnu trgovinu bili Boriša Vuković i Đorđe Širadović. Vuković je od promene vlasti u zemlji u inostranstvu, dok je Širadović generalni direktor novosadskog preduzeća "Novkabel".\nŠiradović tvrdi da nije potpisao nijednu dozvolu za uvoz jer su o tome odlučivale posebne komisije, dok je on imao diskreciono pravo da se složi ili usprotivi. On tvrdi da je imao česte sukobe s tadašnjim predsednikom Privredne komore Srbije Mihajlom Milojevićem i ministrom policije Vlajkom Stojiljkovićem zbog toga što se protivio da se nadležnost oko dodeljivanja kvota prebaci na privredne komore. Širadović kaže da nije imao uvid u to šta je potpisivao njegov tadašnji zamenik Vuković, koji je posle njegovog smenjivanja postao ministar i koji je, prema nezvaničnim informacijama, odluke potpisivao mimo zvanične evidencije i to, navodno, u prostorijama JUL-a, čiji je bio član.\nBoris Tadić, predsednik UO PTT\n19:18h EPS za pet meseci zime uvezao 10,5 odsto struje više od plana\n19:20h PTT "Srbija" nikada nije videla ni dinara od prihoda zajedničke kompanije\n19:21h U PKS dodeljena nagrada "Poslovni čovek godine"


Saturn u Jarcu najčešće ukazuje na upornu, pragmatičnu i na osobu od autoriteta koja ima vrlo jasnu percepciju života i svog bitisanja. Može biti veoma naglašena i izuzetna sposobnost i istrajnost koje osobi omogućavaju da bude efikasnija u organizovanju životnih aktivnosti i u realizaciji zacrtanih životnih ciljeva. Pošto je Saturn vladalac Jarca ovaj položaj je generalno povoljan sam po sebi dok, ukoliko su u ovom položaju i ostali relevantni aspekti povoljni, onda Saturn podstiče ostvarenje punog potencijala osobe na pravi način tako da može biti naglašena disciplinovanost i dobra organizacija usled čega osoba može ostvariti veći poslovno-finansijski uspeh, naročito u bavljenju privatnim biznisom.\nNa emotivnom planu povoljnost aspekata Saturna u ovom položaju se ogleda u naglašenim mogućnostima za ostvarenje vrlo jasno definisanog i stabilnog ljubavnog odnosa s naglaskom na mogućnost ostvarenja snažnijeg međusobnog poverenja i vernosti.\nUkoliko su, međutim, prisutni nepovoljni aspekti Saturna u Jarcu u tom slučaju može postojati izraženija opasnost od učestalijeg narušavanja stabilnosti u ljubavi usled javljanja raznih nesporazuma i problema u komunikaciji. Takođe, u tom slučaju može biti otežano ispoljavanje nežnosti u ljubavi usled čega osoba često može odavati utisak nezainteresovanosti i zatvorenosti kada je u pitanju razmena nežnih i strastvenih pozitivnih osećanja u ljubavi.\nNa poslovno-finansijskom planu loši aspekti Saturna u Jarcu neretko ukazuju na nedovoljnu disciplinovanost, na lošiju organizaciju kao i na pojavu snažnijeg nezadovoljstva svojim poslovnim angažovanjem.


Kisindžer: Zapad ne želi više da integriše Rusiju, sada želi da je u potpunosti razori i uništi | WebTribune\nHome SPEKTAR Kisindžer: Zapad ne želi više da integriše Rusiju, sada želi da je u potpunosti razori i uništi\nPosted date: август 20, 2015 In: SPEKTAR\nRazvoj ukrajinske krize pokazuje – ocenio je bivši američki državni sekretar Henri Kisindžer – da je Zapad napustio prilično magloviti cilj da Rusiju nekada integriše u zapadnu zajednicu i da je prešao na cilj njenog razaranja.\nU intervjuu National Interest, patrijarh američke diplomatije ocenio je da se „ukrajinska kriza pretvorila u tragediju sa zamenom pojmova”.\nKisindžer je objasnio da su u Vašingtonu i drugim vodećim zapadnim prestonicama „dugoročni interesi svetskog poretka zamenjeni neophodnošću hitnog uspostavljanja ukrajinskog identiteta”.\nPo njegovom mišljenju, da bi ukrajinski konflikt bio razrešen – „mora odmah biti uklopljen u globalni i istorijski kontekst”:\n„Kad se sada čita da muslimanske jedinice ratuju na strani Ukrajine – postaje jasno da je izgubljeno svako osećanje za meru. To je katastrofa jer i to pokazuje da je cilj Zapada postalo uništenje Rusije”\nBarak Obama je u leto 2009-te još govorio da je za SAD idealaan svet u kome bi Rusija bila jaka i prosperitetna. Februara ove godine takođe je izgovorio: „Nama nije potrebna opkoljena i oslabljena Rusija”.\nKisindžer je – imajući u vidu i citirane reči predsednika SAD – upozorio: „Da bi se SAD zaista odnosile prema Rusiji kao prema velikoj sili – moraju prvo označiti granice unutar kojih se zahtevi Rusije mogu pomiriti sa onim što je potrebno samim SAD. Međutim, Vašington ne nudi nikakav koncept evropske bezbednosti, pa evropskim zemljama ne ostaje ništa drugo nego da se oslanjaju na liderstvo Nemačke, a Rusiji i Kini da grade međusobne odnose”.”\nKisindžer je ovome pridodao: „Nemačka mora igrati važnu ulogu u gradnji evropskog i međunarodnog poretka, ali ona nije idealna kao glavni partner povodom evropske bezbednosti u zoni koja se nalazi samo 200 milja od Staljingrada”.\n„Patrijarh” je ukazao da je potrebno da Zapad shvati posebnost odnosa između Rusije i Ukrajine koji se ni sa jedne ni sa druge strane ne mogu okarakterisati „samo kao odnosi dveju suverenih država”.\nNeophodno je izanalizirati i zbog čega je izbila ukrajinska kriza – istakao je Kisindžer i nastavio:\n„Apsolutno je neverovatno da Putin potroši 60 milijardi evra da letnji turistički centar pretvori u zimsko olimpijsko selo pa da nedelju dana posle zatvaranja Olimpijade, na kojoj se Rusija predstavila kao deo zapadne civilizacije, započne vojnu krizu”.\nKisindžer je upozorio da neokonzervativci u Vašingtonu tvrdoglavo nastoje da slome rusko rukovodstvo i to će činiti sve dok se ne suoče sa posledicama, kao i u slučaju svih američkih ratova posle Drugog svetskog.\nPo njegovoj proceni, Sjedinjene Države se upetljavaju u ratove čiji kraj nisu u stanju da predvide i još pritom potpuno ignorišu svoje unutarpolitičke mogućnosti.\nMOŽDA DOLAZE: Sonde NASA lansirane 1970-ih dostigle su međuzvezdani prostor dajući vanzemaljcima mapu puta do Zemlje\nNEŠTO SE DEŠAVA: Broj vulkanskih erupcija širom sveta se dramatično povećava, a niko ne zna zašto\nDоdik: Zајеdnо sа Hrvаtimа, nudimо Bоšnjаcimа Ustаvni sud bеz strаnаcа, аkо оdbiјu – rаzbićе BiH\nVELIKI OBRT: Evropski parlament izbacuje američkog giganta “Monsanto” iz Evrope\nNaučnici nе mоgu dа оbјаsnе čudоtvоrni оblаk nа plаnini Таvоr


Kako je Holandska policija dekriptovala BlackBerry-eve PGP poruke - CERTRS.org\nKako je Holandska policija dekriptovala BlackBerry-eve PGP poruke\nHolandska policija je, u okviru istrage, uspjela da dekriptuje veći broj poruka koje su enkriptovane sa PGP-om.\nPGP (Pretty Good Privacy) se koristi za potpisivanje i enkripciju datoteka, direktorijima, email-ova i kompletnih particija.\nBlackBerry telefoni dolaze sa ugrađenom PGP enkripcijom te su do do pojave „pametnih” telefona bili omiljeni izbor osoba kojima je stalo do privatnosti njihovih podataka. Zbog visokog stepena bezbjednosti komunikacije BlackBerry su često koristili i kriminalci.\nU aprilu prošle godine Holandska policija je uhapsila tridesetšestogodišnjeg muškarca koji je bio umiješan u pranje novca i prodaju prepravljenih BlackBerry telefona osobama iz kriminalnog miljea. U okviru istrage zaplijenjen je i server kompanije Ennetcom koji je sadržavao podatke o end-to-end enkriptovanoj komunikaciji kriminalaca. Ova kompanije je rutirala poruke kroz svoju infrastrukturu kako bi sakrila tragove komunikacije.\nEnnetcom je napravio grešku, jer su se ključeve za enkripciju generisali i čuvali na njihovim serverima umjesto na uređajima korisnika.\nNakon otkrića ključeva policija je uspjela da dekriptuje oko 7TB poruka, čime su došli u posjed dokaza za desetine istraga. Neka od djela na koje se ove istrage odnose uključuju trgovinu narkoticima, pranje novca, plaćena ubistva i druge kriminalne aktivnosti.\nHiljade Twitter naloga hakovano zbog sukoba na relaciji Turska Holandija →


Vlada FBiH - Potpisivanje kolektivnog ugovora sa Sindikatom državnih službenika @ StartBiH.ba\nVlada FBiH - Potpisivanje kolektivnog ugovora sa Sindikatom državnih službenika\nKolektivni ugovor za zaposlene u organima državne službe, sudske vlasti, javnih ustanova i drugih budžetskih korisnika između ovlaštenih predstavnika Vlade FBiH, kantonalnih vlada i reprezentativnog sindikata bit će potpisan u srijedu, 15. januara, u sjedištu Federalnog ministarstva pravde u Sarajevu.\nUime Vlade FBiH Ugovor će potpisati federalni ministar pravde Mato Jozić, a uime Sindikata predsjednik Samir Kurtović.\nVlada Federacije BiH je, zajedno s vladama Sarajevskog, Srednjebosanskog, Hercegovačko-neretvanskog, Unsko-sanskog, Bosansko-podrinjskog, Posavskog i Zeničko-dobojskog kantona, dala saglasnost za potpisivanje ovog ugovora nakon dvomjesečnih pregovora s reprezentativnim Samostalnim sindikatom državnih službenika i namještenika u organima državne službe, sudskoj vlasti i javnim ustanovama u FBiH koji su okončani davanjem saglasnosti tekstu kolektivnog ugovora.\nOvo je treći kolektivni ugovor koji potpisuje sadašnji saziv Vlade FBiH, a kojim su regulisana prava za oko 26.000 državnih službenika i namještenika na nivou federalne, kantonalnih i općinskih administracija, saopćio je Ured za odnose s javnošću Vlade Federacije BiH.\nSkupština KS 16. januara o datumu nove sjednice za glasanje o smjeni Vlade\nRolan Garos je sačuvan: Igraće se u Parizu sa publikom!\nSanja Vulić, zastupnica SNSD-a: Ja da sam željela manju platu, ja bih se bavila nečim drugim\nDodik otkrio da prisluškuje opoziciju: Lukače, je li tačno ono što ti mene dostavljaš, je li tačno\nSDP najavljuje proteste: Osovina Dodik-Čović ruši ustavni poredak Bosne i Hercegovine\nPDPSBiH: Usvojena rezolucija o poštivanju žrtava ustaškog režima\nVijesti / Bosna i Hercegovina 160048\nVijesti / Svijet 94340\nVijesti / Regija 89488\nPolitika / Bosna i Hercegovina 71070


Вучић: Јеремићева изјава о Косову није случајна - Нови Стандард\nVučić: Jeremićeva izjava o Kosovu nije slučajna\n14.06.2018. 15:02 17.07.2020.\nPredsednik Srbije upozorio na spoljašnje i unutrašnje pritiske u cilju slabljenja pozicija Beograda u pregovorima o KiM\nPredsednik Srbije Aleksandar Vučić izjavio je da očekuje velike pritiske, i spolja i iznutra, u cilju slabljenja pozicije Srbije u pregovorima o Kosovu i Metohiji, kako ne bismo mogli da dođemo do rešenja, ili, i ako dođemo do njega – da nijedno ne bude dobro.\nOn je, u tom kontekstu, komentarisao i nedavne optužbe Vuka Jeremića o tome da on sprema nerede, kako bi napravio „ambijent” za predaju Kosova, ističući da ne misli da je ta izjava slučajna.\n„Što se tiče izjava pojedinih političara, koji svoju zemlju optužuju i koji gledaju da sruše poziciju Srbije pred briselske i sve druge razgovore, ja ne mislim da je to slučajno. Neću danas da govorim, ali narednih dana ću se obratiti narodu i reći i povezati ih sa nekim drugim slučajevima, vezano i za Olivera Ivanovića i za neke druge stvari, pa će se možda ljudi iznenaditi određenim informacijama”, rekao je Vučić novinarima.\n„Neko ko je sa sladostrašću i zadovoljstvom stavio pečat i zalepio koverat kosovske nezavisnosti… A, što bi prestao da se bori za to isto, kada je to već jedanput učinio insistiranjem na presudi Međunarodnog suda pravde?”, zapitao je.\n„I zato će biti velikih pritisaka, što već danima govorim, i spolja i iznutra da se pozicija Srbije oslabi, da ne bismo mogli, pre svega, da dođemo do rešenja, ali, sa druge strane, ukoliko bismo i došli do rešenja da nijedno ne bude dobro”, rekao je srpski predsednik.\n„Mi nemamo izbora, sem da se borimo za Srbiju, a ti čiji je izbor da iz Njujorka pozivaju nekoga da u Srbiji demonstrira ili iz Istanbula to isto rade, a ne zajedno sa svojim ljudima… ja o njima nemam šta posebno da kažem. Mislim da oni najviše govore o sebi”, rekao je Vučić.\n„Nikada ne verujem da je ono što govore Haradinaj i albanski lideri nešto što samo oni misle. Oni to samo izgovaraju, a plašim se da drugi to misle. Nama ostaje samo da nastavimo da pregovaramo i sprečimo svaku vrstu problema u budućnosti”, ponovio je.\nIpak, kaže, ne razume one koji stalno kritikuju, kao i sada, kada je otvorena nova fabrika u Kruševcu, uz komentar – „oni što motaju kablove”, a takve je pozvao da sami otvore kakvu fabriku koja zapošljava 2.500 ljudi.\n„Vi ćete da nam solite pamet? Evo, daćemo vam novac pa otvorite fabriku sa 2.500 zaposlenih”, rekao je Vučić.\nKako je dodao, ista stvar je sa onima kojima smeta naša reprezentacija kada pobedi ili onima koji igraju tenis „bolje” od Novaka Đokovića.\n„Pola naših ljudi zna da je loše što (Đoković) ne jede ovako, nego jede nešto drugo… Jedi šta god hoćeš i odigraj bar jedan gem, kao što ga igra Đoković. I nemoj da sediš u kafani, u kafiću i da pljuckaš po njemu, našoj reprezentaciji i svim ljudima koji negde nešto rade”, reagovao je.\nTu „maniju” posmatranja i kuđenja nekoga ko gura kamen uz brdo, stojeći sa strane i pljuckajući, možda treba da prekinemo, kaže, i da vidimo šta je to što možemo da uradimo za sebe, porodicu i državu.\nPredsednik je istakao je da se pitanje rešavanja imena jedne države, kao što je bio slučaj s Makedonijom, ne može porediti sa problemom Kosova i Metohije, odnosno sa problemom više od milion ljudi i 10.000 spornih kvadratnih kilometara.\n„Nemojte porediti problem jednog imena, da li će se zvati Stara Srbija, Srbija severna ili južna, sa problemom na Kosovu i Metohiji, gde imamo problem sa više od milion ljudi i 10.000 spornih kvadratnih kilometara”, rekao je novinarima, ali i izrazio nadu da je i za to moguće naći rešenje.\nVUČIĆ: CILj JE NEZAPOSLENOST ISPOD 10 ODSTO\n„Takvih primera imate i u okruženju, ali i u Evropi. Naš cilj je bio pre svega da smanjimo nezaposlenost. Bolje je da imate dve plate u porodici, pa bile one i nešto niže nego nijednu ili jednu”, rekao je Vučić.\nVučić je kazao da posle razgovora sa predstavnicima Kromberg Šuberta može da najavi još jednu njihovu veliku investiciju u jednom od četiri grada u Srbiji.\nKako je rekao, plate su u prethodnom periodyu povećane na prosečnih 425 evra i do kraja godine biće povećane sigurno za više od sedam odsto i u narednom periodu približavaće se proseku od 500 evra.\n„To nije dovoljno, ali Srbija ne samo da nije više pred bankrotstvom kao ranije što je bila već je u suficitu, već je suočena sa brojnim političkim pritiscima i problemima i to će mnogi gledati da koriste. Nezaposlenost više nije broj jedan u Srbiji već životni standard i zato moramo da radimo na njegovom poboljšanju. Prvo da radimo više a onda će nam i plate biti više”.\n„Inflacija je apsolutno pod kontrolom, devizni kurs je godinama gotovo isti iako je fluktuirajući, što pokazuje snagu monetarne i fiskalne politike”, kazao je Vučić.\nVUČIĆ: NE ZNAM KO JE ŠIRIO LAŽNE VESTI, MORAMO SE BORITI PROTIV TOGA\nPredsednik Srbije je u Kruševcu, povodom lažnih informacija da je voda u beogradskom vodovodu zatrovana metanom, izjavio da ne zna da li su podnete krivične prijave i ko je to uradio.\nOn je novinarima na pitanje da li su podnete krivične prijave protiv onih koji su to uradili rekao:\n„Ne znam da li je podneta prijava, ne znam ko je to uradio. Ali, šta da radite, to možete da očekujete.”\nVučić je naveo da se protiv onih koji šire lažne vesti u u Evropi i Americi donose zakoni.\n„Mi nemamo takav zakon i kod nas ‘mogu da kažem šta hoću i šta me briga’. To je nešto sa čime ćemo morati da se borimo i ljudi uvek moraju da čuju i saslušaju mišljenje i stav zvaničnih organa”, rekao je Vučić.\nPredsednik Srbije Aleksandar Vučić izjavio je da svi resursi policije i BIA rade na rasvetljavanju slučaja nestalog novinara Stefana Cvetkovića u Beloj Crkvi.\n„(Nebojša) Stefanović i (Bratislav) Gašić me izveštavaju na 15 minuta”, rekao je Vučić novinarima.\n„Nadam se da će uspeti da reše taj slučaj. Više podataka ne mogu da iznosim u javnost”, rekao je Vučić.\nPredsednik Srbije Aleksandar Vučić poželeo je uspeh srpskoj reprezentaciji na Mundijalu koji počinje danas u Rusiji, i dodao da bi u večerašnjem duelu, Rusija-Saudijska Arabija, navijao za Rusiju – da može da gleda.\nNa pitanje novinara u Kruševcu, šta očekuje od srpske fudbalske reprezentacije na utakmici sa Kostarikom, koja se igra u nedelju, Vučić kaže da se nada pobedi.„Što se tiče naših momaka, nisam neki stručnjak, mada mi Srbi mislimo da jesmo, nadam se da će da pobede, verujem u njih za razliku od svih drugih. Želim im da se bore i želim im uspeh”, kaže Vučić.\nNa pitanje za koga će da navija večeras, za Rusiju ili Saudijsku Arabiju čijim duelom počinje Svetsko prvenstvo, Vučić kaže:„Neću moći da gledam ali bih navijao za Rusiju”.\nIzvor Tanjug/Politika, 14. jun 2018.\nDnevne vestikosovoBIAvodavodovodvučićGašićJeremićlažne vestimundijalnezaposlenostnovinarnormalizacijaOliver Ivanovićpregovorireprezentacijasvetsko prvenstvosporazumStefan CvetkovićStefanovićsubverzijaubistvo Olivera Ivanovićafudbal\nDojče vele: Sporazum Beograda i Prištine će morati da sačeka dogovor EU i SAD?


Hrastova sjajnica ili Reishi gljiva je čuvena po svojoj lekovitosti već hiljadama godina u azijskom regionu, ali je nedavno dospela u žižu interesovanja i širom sveta. Naučno poznata kao Ganoderma lucidum, ''Reishi'' je ime po kojem su ove korisne gljive poznate u Japanu, dok se u Kini nazivaju ''Lingzhi'' gljive. Hrastova sjajnica ili Reishi gljiva je toliko moćna zbog svoje jedinstvene kolekcije organskih jedinjenja i komponenti koje obuhvataju triterpene, alkaloide, sterole i razne esencijalne polisaharide. Naziv ''Hrastova sjajnica'' upućuje na to da ova gljiva raste na hrastovom drvetu tokom čitave godine. Drvensta je, stoga se ne konzumira kao takva, već ju je potrebno obraditi.\nKako se koristi Reishi gljiva?\nNajpopularniji način za korišćenje Reishi gljive je natapanje drobljenih sušenih gljiva u vodi. Ove gljive imaju gorak ukus, što ih čini donekle neprijatnim za konzumiranje neposredno ili u veoma koncentrovanom tečnom obliku. Iz tog razloga, i zbog toga što su tradicionalni biljni lekovi u većini zapadnih zemalja zamenjeni efikasnijim biljnim suplementima, Reishi gljivu možete uglavnom naći u vidu dodataka u pilulama ili kapsulama, ali ima mnogo mesta u svetu gde se Ganoderma gljive i dalje obrađuju i primenjuju direktno.\nProtiv kojih bolesti i stanja je delotvorna Reishi gljiva?\nLekovita svojstva Reishi gljive su zaista impozantna. Brojnim studijama je pokazano da ova gljiva može da deluje protiv sledećih bolesti i stanja:\n1. Upalni procesi\n2. Zamor (uključujući i sindrom hroničnog umora)\n3. Česte infekcije (urinarnog trakta, bronhitis, respiratorne infekcije itd.)\n4. Oboljenje jetre\n5. Alergije na hranu i astma\n6. Problemi sa varenjem, čir na želucu\n7. Rast tumora i kancera\n8. Poremećaji kože\n9. Autoimuni poremećaji\n11. Virusi, uključujući grip, HIV/AIDS ili hepatitis\n12. Bolesti srca, hipertenzija i visok holesterol\n13. Poremećaji spavanja i nesanica\n14. Anksioznost i depresija\nKoje su zdravstvene prednosti Reishi gljive?\nReishi gljiva je veoma cenjena u biljnoj medicini hiljadama godina zbog njenog uticaja na dugovečnost. Ove gljive jačaju zdravlje imunog sistema i vrše prevenciju izvesnih abnormalnih formacija krvnih sudova. Određena antioksidativna svojstva drugih organskih jedinjenja u Reishi gljivama neutrališu slobodne radikale, koji mogu prouzrokovati hronične bolesti i prerano starenje.\nPrevencija i lečenje kancera\nUtvrđeno je da triterpenoidi, koji se nalaze u Reishi gljivama, imaju sposobnost da smanje metastaze kanceroznih ćelija i spreče rast tumora. Izvesne studije su utvrdile da aktivni sastojci ekstrakta Reishi gljive mogu locirati i neutralisati kancerogene ćelije u telu.\nJetra je glavni organ u našem telu koji smanjuje nivo toksina u organizmu i zdrava jetra je veliki cilj za naše zdravlje. Hrastova sjajnica ili reishi gljiva pomaže bržu regeneraciju zdravih ćelija jetre i podstiče oslobađanje slobodnih radikala koji su se nakupili u tom organu, čime se podstiče celokupno zdravlje u našem organizmu.\nProtiv kognitivnih poremećaja\nKognitivni poremećaji kao što su Alchajmerova bolest ili Hantingtonova bolest nemaju leka. Međutim, istraživanja su pokazala da ekstrakti Reishi gljive mogu stimulisati kognitivne aktivnosti i prikazuju određene neuroprotektivne efekte, posebno u podsticanju faktora rasta nerava, što je ključni deo zdrave kognitivne funkcije.\nJedna od najvažnijih nuspojava ekstrakta Reishi gljive je njeno anti-inflamatorno dejstvo. Ovo je delimično zbog toga što može da pomogne sa kognitivnim poremećajima, povećanjem količine dotoka krvi u mozak, ali i za ljude koji pate od artritisa ili gihta - ekstrakt Reishi gljive takođe može biti od pomoći.\nProtiv respiratornih bolesti\nZa one koji pate od astme, bronhitisa ili drugih hroničnih respiratornih stanja, ekstrakt Reishi gljive može imati snažan uticaj na smanjenje iritacije i otklanjanje alergijskih reakcija u ovom delu tela. Sprečavanjem oslobađanja histamina iz mast ćelija u organizmu, Reishi gljive sprečavaju alergijske reakcije, od blage kožne iritacije do potencijalne anafilaksije, stanja opasnog po život.\nReisi gljiva može da poboljšaa efikasnost protoka krvi u srce i snižavaju krvni pritisak. Takođe smanjuje količinu kiseonika utrošenu u srcu, što znači da postoji više kiseonika za ostatak telesnih sistema i organa. Reishi gljiva može da smanji nivo "lošeg" holesterola u krvi, čime vas štiti od moždanog udara i srčanih napada.\nVeć smo pomenuli antioksidante, koji su ključna komponenta imunog sistema, ali Reishi gljive takođe sadrže i beta-glukan, koji je jedan od najefikasnijih i moćnih pojačivača imunog sistema. Povećanjem količine beta-glukana u telu, možete se zaštititi od širokog spektra potencijalnih bolesti i smanjiti znakove starenja. Neki stručnjaci veruju da je ovako visok sadržaj glukana povezan istorijski sa besmrtnošću i vitalnošću.\nNapomena: Produžena upotreba Reishi gljive (1-2 meseci) je povezana sa nekim sporednim efektima, uključujući glavobolju, vrtoglavicu, krvarenje iz nosa i suvoću usta. Iako ovi neželjeni efekti izgledaju blago, ipak se savetuje da razgovarate sa lekarom pre uvođenja Reishi gljive u svoju ishranu.


Apel zbog najave olujnog vetra i kiše\nJavno preduzeće "Putevi Srbije" apeluje na sve učesnike u saobraćaju da posebnu pažnju obrate prilikom vožnje na području cele Srbije, jer se danas, prema najavi Hidrometeorološkog zavoda Srbije, očekuje jak olujni južni i jugoistočni vetar.\nBolja zaštita klijenata i poverilaca banaka\nGuverner NBS Jorgovanka Tabaković izjavila je danas da su predložene izmene Zakona o bankama veliki iskorak koji će doprineti da se zaštita poverilaca i deponenata banaka koje imaju problema u poslovanju, obezbeđuje uz najmanje moguće troškove budžeta, odnosno poreskih obveznika.\nRazgovori teški, konačan ishod za nekoliko dana\nPremijer Srbije Aleksandar Vučić izjavio je danas da će konačan ishod pregovara sa Esmarkom oko Železare Smederevo biti poznat u narednih nekoliko dana ističući da su razgovori teški.\nPoraslo poverenje građana u policiju\nPoverenje građana u policiju poraslo je u 2014. godini, izjavili su danas ministar unutrašnjih poslova Nebojsa Stefanović i šef Misije OEBS-a u Srbiji Petar Burkhard i izrazili nadu da će ove godine biti otvoreno Poglavlje 24 u pregovorima Srbije i EU, a koje se odnosi na pravdu, slobodu i bezbednost.\nReprezentativka Srbije u streljaštvu Andrea Arsović osvojila je danas bronzanu medalju na Velikoj nagradi Kuvajta, u disciplini 60 metaka ležeći malokalibarskom puškom.\nAustrijski Gerlinger novi vlasnik "Mitrosa"\nPremijer Srbije Aleksandar Vučić prisustvovao je danas uručenju ključeva novom vlasniku fabrike "Mitros" u Sremskoj Mitrovici - austrijskoj kompaniji Gerlinger holding, koja će u prvoj fazi zaposliti 380 radnika i uložiti 16 miliona evra u novu opremu.\nSprečen nelegalni prelazak granice 18 migranata\nGranična policija sprečila je nelegalni prelazak granice sa Mađarskom 18 migranata sa Kosova i Metohije (KiM), a dve osobe iz Subotice i Prizrena su zbog krijumčarenja ljudi pritvorene.\nKataru potrebni lekari iz Srbije\nMinistar Rasim Ljajić razgovarao je sa otpravnikom poslova Ambasade Katara u Srbiji Ahmedom Al Misnedijem proširivanju obima ekonomske saradnje.


U novopazarskoj Opštoj bolnici ovih dana ordinira i vaskularni hirurg iz Kliničkog centra Srbije doc.dr Nikola Ilić. On već nekoliko puta dolazi u Novi Pazar i osim nekoliko komplikovanih hirurških zahvata, dr Ilić tokom jednog dana obavi i nekoliko desetina pregleda pacijenata sa vaskularnim problemima.\nDocent doktor Nikola Ilić iz Kliničkog centra Srbije u Novom Pazaru je do sada uspešno obavio desetak komplikovanih operacija, prvenstveno kod dijaliznih pacijenata. Drago mu je, kaže, što je ponovo u prilici da u saradnji sa lokalnim timom lekara pomogne vaskularnim bolesnicima iz ovog grada.\n‘’Veliko mi je zadovoljstvo svaki put kada se ovde ponovo pojavim, ne samo zbog velikog broja pacijenata kojima treba moja pomoć, već i zbog saradnje sa ljudima koji rade ovde, a koji daju maksimum da se ova saradnja nastavi i da pomognemo što većem broju pacijenata i teško obolelih ludi’’, rekao je dr Ilić.\nS obzirom da je za svaku bolest veoma bitna prava dijagnostika, doktor Ilić dnevno obavi i do 50 pregleda.\n‘’Kada je u pitanju vaskularna hirurgija, veliki broj je takozvanih polivaskularnih bolesnika koji imaju problem, ne samo sa krvnim sudovima u stomaku i na vratu, već i na donjim ekstremitetima, zbog čega je neophodna kompletna dijagnostika i adekvatna selekcija bolesnika za hiruršku intervenciju, bilo ovde, bilo u Kliničkom centru u Beogradu’’, kazao je dr Nikola Ilić.\nDolazak eminentnih stručnjaka u Novi Pazar rezultat je uspostavljenje saradnje između novopazarske Opšte bolnice i Kliničkog centra Srbije.\nOznačeno hirurg, nikola ilic, novi pazar, operacija, opsta bolnica


RTCG - Radio Televizija Crne Gore - Nacionalni javni servis :: Politika :: Nudimo manjinsku vladu, ali bez DPS-a i DF-a\nI. Pejović [ RTCG Portal ]\n17. 01. 2022. 12:10 >> 13:46 83\nLider Građanskog pokreta URA i potpredsjednik Vlade Crne Gore Dritan Abazović kazao je da koalicija Crno na bijelo nudi stvaranje manjinske vlade, što je, kako je istakao, jedno od mogućih rješenja krize vlasti. Ponudu za podršku manjinskoj vladi uputiće 81 poslaniku, kaže Abazović, i poručuje da u njoj ne bi bilo mjesta za DPS i DF. Ako se on bude pitao, kako je rekao, u novoj vladi biće mjesta za neke ministre iz aktuelne vlade.\nOn je na pres konferenciji koalicije Crno na bijelo rekao da nude model za koji smatraju da je moguće rješenje političke krize: "Mi nudimo da mi stvorimo manjinsku vladu, da je podrže svi, ponuđena će biti 81 poslaniku u parlamentu, sa željom da konsenzus bude što širi i da bude na nivou najmanje 49 poslanika".\nPonavlja da se DPS neće vratiti na vlast, te da je cilj da se odblokira put ka Evropskoj uniji.\nAbazović je saopštio i da međunarodni partneri traže stabilnost, koju bi trebalo da postignu unutrašnje snage u zemlji.\nOn je rekao i da je aktuelna Vlada uradila i neke dobre stvari, podsjećajući da je URA maksimalno podržavala izvršnu vlast i bili najjači stub na koji se vlada oslanja.\nI izbori otvorena opcija\n"Ako neko ima rješenje koje je održivo, tu smo da ga čujemo", rekao je Abazović, navodeći da je njihov koncept jasan.\n"Ako niko nema svoj predlog, a ne želi da podrži manjinsku vladu, što se naš tiče neka vlada funkcioniše do 2024. godine", poručio je Abazović.\nVolio bi, kako je rekao, da manjinsku vladu podrži i SNP, ističući kako je u prethodnom periodu najviše komunicirao sa liderom te stranke Vladimirom Jokovićem.\nGovoreći o tome ko može, a ko ne u manjinsku vladu, Abazović je rekao da bi prioritet imali potpisnici Memoranduma: "Logično je da za DPS i DF ne bi bilo mjesta u manjinskoj vladi".\n"Navijam da nas podrže DPS i DF. To sam i tražio od DF-a. Bilo bi fenomenalno da nas podrže DPS i DF", kazao je Abazović, navodeći da nije siguran da je to realno.\nKaže da nema ništa protiv Demokrata i Demosa po pitanju učešća u manjinskoj vladi: "Skup partija centra bi bilo dobro da pronađe minimalni zajednički jezik".\nPavićević: Na pragu smo stvaranje vlade nacionalnog pomirenja\nPredsjednik Saveza građana CIVIS Srđan Pavićević rekao je da su na pragu stvaranja vlade nacionalnog preporoda i pomirenja, što znači da "razlike moramo ostaviti u domenu naše privatnosti".\n"Ovo nije ni protiv koga, ovo je protiv nazadnih ideologija podjela. Moramo da otvorimo dijalog, da počnemo da pričamo i da se doživljavamo kao svoji", istakao je Pavićević.\nIstakao je da su 30. avgusta uspjeli da razmontiraju sistem partitokratije, te da je u pitanju bila prva promjena vlasti na regularnim izborima.\n"Tadašnja euforija je bila takva da ni mi nijesmo mogli da joj odolimo. Znali smo da je pred nama težak period, pravi period tranzicije", rekao je Pavićević.\nEkspertska vlada, kako je ocijenio, nije realizovala ono što su bila očekivanja, te da koalicija Crno na bijelo takvoj stagnaciji ne može davati zeleno svjetlo.\nRekao je da se nakon više od 13 mjeseci poslije izbora može reći da je kvalitet tranzicije na lošem nivou.\n"Odlučili smo se na potez koji nije nimalo lak, koji nije ishitren i koji je prošao analilzu", rekao je Pavićević, navodeći da je loša situacija i u parlamentu, i u Vladi, ali i u sudskoj vlasti.\nKad je u pitanju crnogorska skupština, Pavićević je rekao da je prisutna konfuzija, antagonizam i neproduktivnost: "Taj parlament podržava izvršnu vlast u rasponu od jednog do 15 poslanika. To je za savremenu demokratiju neprihvatljiva teza i sa tim ne možemo dalje da funkcionišemo".\nDa priđu sve građanske opcije\n"Vlada funkcioniše sama za sebe, ona ima stavove koje ona sama sprovodi", rekao je Pavićević, uz ocjenu da se mora tražiti model kako da se iz svega ovoga izađe.\nOn je pozvao sve građanske opcije da priđu i akumuliraju snagu i energiju kako bi zauzeli što više crnogorskog političkog prostora, te da se ostavi manje prostora za ekstreme: "Njima je mjesto na marginama. Ekstremi nas ne vode nigdje i vraćaju nas tamo gdje smo nekad bili".\nCrna Gora, kako je rekao, za 13 i po mjeseci nije izašla iz podjela: "Nastavi li se na ovaj način, mi srljamo u segregaciju određenih grupa, nacionalnih kolektiviteta. Zar se toga nijesmo nagledali? Svi koji smatraju da ovo mora da bude nacionalna država - griješe".\nGrađanski pokret URA Manjinska vlada manjinska vlada\n"Vrijeme je da prestanemo da se dijelimo"\n28. 04. 2022. 62\n23.05. Danska šalje Ukrajini moderne raketne sisteme protiv ratnih brodova


Hardware vesti Archives - Stranica 4 od 36 - ITNetwork\nKingston Technology Europe Co LLP, produžnica Kingston Technology Company, Inc., svetskog lidera u memorijskim proizvodima i uređenjima, postigla je definitivni dogovor sa HP Inc. o prodaji svoje HyperX gaming divizije. Ova akvizicija podržava HP-ovu strategiju da podstakne…\nXPG je sarađivao sa četiri glavna proizvođača matičnih ploča na postavljanju brzinskih rekorda na najnovijoj platformi Intel® Z590. XPG, brend proizvoda visokih performansi za gejmere, profesionalce u e-sportovima i tehnološke entuzijaste, blisko je sarađivao sa…\nU globalnom ugovoru predviđa se da su višenamenski hardverski sistem za štampu i softverski sistem za upravljanje usklađeni radi pojednostavljenja upotrebe i poboljšanja efikasnosti. Epson je sklopio globalno partnerstvo s MyQ, vodećom kompanijom na području…\nOdrživa produktivnost spojena s odličnim performansama u najnovijem predstavniku linije B Philips monitora\nStigao je jedan od ekološki najprihvatljivijih monitora Philipsove linije B: Philips 242B1G (dijagonala 23,8 inča/60,5 cm), dizajniran za održivu produktivnost i namenjen onima kojima je stalo do ekologije. Ovaj ekološki monitor donosi novi nivo uštede…\nSpecijalista za monitore i svetski lider na području gejming monitora AOC proširuje svoje partnerstvo sa gejming gigantom Red Bullom podržavajući njihov sektor za sim racing – Red Bull Racing Esports. Kako bi podržao vozače Red…\nU osnovi, radna mesta i kancelarije podrazumevaju poslovne zgrade čiji prostor zaposleni koriste da bi obavili posao i tako zaradili plate. Međutim, ako pogledamo ulogu kancelarija iz holističkog ugla, onda su one mnogo više od…\nEpson je predstavio niz novih, prilagodljivih i pristupačnih projektora koji su jednostavni za upotrebu i pružaju osećaj bioskopa u kući. Idealni za celu porodicu koja traži alternativu tradicionalnom televizoru, modeli koji sačinjavaju novu ponudu su…\nZa kupce koji žele da povećaju svoju produktivnost, poboljšaju planiranje i smanje troškove štampe, Epson je predstavio Cloud Solution PORT platformu. Radi se o usluzi baziranoj na cloudu koja podržava Epsonove štampače velikog formata i…\nZa preduzeća kojima je potreban višenamenski štampač velikog formata, ali koja imaju ograničeni radni prostor, Epson je predstavio 3-u-1 štampače SureColor SC-T3100M i SC-T5100M. Kompaktni, pouzdani i pristupačni, 24-inčni SC-T3100M i 36-inčni SC-T5100M štampači ne…\nNovitet Philips Monitors B linije – hibridno povezivanje i sigurna web kamera u novom udobnom, ekološkom i moćnom monitoru\nPoslednji novitet Philips Monitors B linije je novi Philips 243B1JH (23.8 inča / 60.5 cm dijagonala) koji obuhvata sve potrebne elemente za prijatan rad i sigurnu produktivnost. Novi Philipsov monitor nudi hibridni USB utor kako…


Vesić: Aktuelna gradska vlast ima viziju razvoja prestonice, Đilas je imao svoj projekat i ništa nije uradio - Infobrif\nVesić: Aktuelna gradska vlast ima viziju razvoja prestonice, Đilas je imao svoj projekat i ništa nije uradio\nObjavljeno 22.05.2019. u 12:56\nZamenik gradonačelnika Beograda Goran Vesić izjavio je danas da aktuelna gradska vlast ima viziju razvoja prestonice i da ispunjava obećanja data građanima, što, kako je istakao, i čini suštinu njene politike.\n„Za razliku od svih drugih, mi imamo viziju budućnosti Beograda i kako bi naš grad trebalo da izgleda i da se razvija. Najviše sam ponosan na projekat Savski trg, koji počinje da se radi za mesec dana i biće gotov za praznik Sretenje sledeće godine“, rekao je Vesić u intervjuu za TV Hepi.\nOn je naglasio da je strah od decentralizacije grada neosnovan i da to da će im biti „ukradeno“ Terazije, Trg Republike i drugi delovi centra grada, pričaju oni koji nisu ništa uradili.\n„To priča (bivši gradonačelnik i jedan od lidera opozicije) Dragan Ðilas, kojem za sve vreme mandata na vlasti nije palo na pamet da išta uradi, ni da sredi Trg Republike ni Terazije ili Karađorđevu ulicu. Mi smo građanima na izborima obećali da ćemo srediti Beograd i uredićemo ga da bude moderna evropska prestonica, i mi to i radimo, ispunjavamo obećanja i nudimo budućnost građanima“, rekao je Vesić.\nOn je podsetio da se oni koji su napadali rekonstrukciju Obilićevog venca danas slikaju u ovom delu grada, kao i su u centru grada obnovljeni i Kosančićev i Topličin venac, a da će uskoro početi i izgradnja kanalizacije u Borči, tako da će taj deo grada gde živi 150. 000 ljudi, dobiti kanalizaciju, koja sada u otvorenim kanalima, kao u srednjem veku, što je ostalo od prethodne vlasti.\nVesić je podsetio i na kritike Beograda na vodi.\nVesić potvrdio: Jedna ulica u Beogradu poneće ime Bate Živojinovića\n„Pričali su to jer nisu bili sposobni sami to da urade, a sad kad svi vide da se taj kraj razvija, nastavljaju sa napadom. A Ðilas je imao svoj projekat, Grad na vodi, koji je promovisao 2011. godine u Kanu i ništa nije uradio, nije očistio ni kvadratni metar prostora. I sad kad smo mi došli, raščistili prostor a ljudima dali stanove, Ðilas kaže da smo dali najbolju zemlju“, rekao je zamenik gradonačelnika Beograda.\n„Mi smo uspeli da spustimo Beograd na reke, to je politika (predsednika Srbije) Aleksandra Vučića, i mogu da ga mrze koliko god hoće, mi u gradu sprovodimo njegovu politiku. Za razliku od drugih koji su samo pričali, on je insistirao da se obećanja ispune“, istakao je Vesić.\nDodao je da se sada slično govori i o PKB-u.\n„Ðilas kaže da se prodaju mašine i da je to strašno, a radi se maltene o muzejskim primercima koji ne mogu više da se koriste. U međuvremenu je “Al Dahra“ uložila 14 miliona evra u nove traktore koji koštaju po pola miliona evra, naspram starih izgledaju kao svemirski brodovi, i to je najbolji dokaz koliko Ðilas mrzi da se bilo šta dobro dogodi u Beogradu. Rekao je i da je pala proizvodnja mleka, a ona je povećana za četiri odsto, a plate za 20 odsto. To je razlika između naše i Ðilasove politike“, naglasio je Vesić.\nU intervjuu za TV Hepi, on je ponovio da se nekadašnji gradonačelnik obogatio za vreme vlasti.\n„Od 2004. do 2013. godine preko 500 miliona evra prometa je prošlo preko Ðilasovih firmi a građanima nudi komunizam. Vučić otvori skoro 200 fabrika u kojima radi više od 200.000 ljudi, a Ðilas preti da će da ih zatvori jer su to strani investitori, a oni su za njega strašni. Sve će da podržavi samo ne ono čime se on bavi, prodajom sekundi. Pritom nije rekao gde će da radi tih 200.000 ljudi“, rekao je Vesić.\nPovodom pokušaja da se zaustave radovi na Trgu Republike, on je podsetio da Beograd nije jedini grad u kome se radi u centru grada i naveoprimere Ljubljane, Beča…\n„Ja postavljam pitanje zašto ga oni nisu uradili, baš kao Obilićev i Kosančićev venac, Karađorđevu, Savski trg, novi Savski savski most koji ćemo graditi, fasade, urbane džepove. To Ðilasa ne zanima, a ako hoćete da volite Beograd, morate da se borite i sa time da se ljudi protive da se nešto pozitivno desi“, naglasio je Vesić.\nPrema njegovim rečima, za lidere sadašnje opozicije najgore što može da se desi jeste da Srbi poštuju istoriju, jer „onda nema prostora za Dragana Ðilasa, Vuka Jeremića i ostale“, koji bi da se zaboravi da je bilo šta postojalo jer oni bi da istorija počinje od njih.\n„Kad smo usvojili plan za jarbol na Ušću napali su srpski jarbol, šta će srpska zastava. Naša politika je srpska zastava u Beogradu, naša politika je da se Beograd uređuje, da imamo podsećanja na slavnu istoriju i da to bude beograd 21. veka. Kad je Vučić bio u Kini potpisao je memorandum sa Huavei kompanijom o razvoju pametnog grada, to nas tek čeka, internet na svakom koraku, pametno parkiranje, da na svim banderama postoje informacije o zagađenosti vazduha, da imamo na rekama dojave kada se podiže nivo vode“, zaključio je Vesić.\nGoran VesićGradska vlast ĐilasPrestonicaRadovi\nNauka je dokazala – psi su veštiji nego što ste mislili!\nMali o novom modelu obračuna penzija: Ovo će biti najpovoljnije za naše najstarije građane\nJovanović: Vesić obmanjuje javnost u vezi sa rekonstrukcijom Trga, hoće da skine…\nVučić o rekonstrukciji Trga Republike: Čemu tolika histerija? Vesić uradio „baš…\nŠesti okrugli sto o izborima, SNS predložila set mera koji…\nNesreća kod Obrenovca, smrtno stradao suvozač\nNazad\tNapred 1 od 12.480


Fondacija Tempus u petak 07. februara 2020. godine organizuje jednodnevnu radionicu za pisanje projekata Strateških partnerstava u oblasti visokog obrazovanja.\nRadionica je namenjena predstavnicima visokoškolskih ustanova i drugih institucija i udruženja čiji rad može biti od značaja za oblast visokog obrazovanja, a koji planiraju da konkurišu za projekte strateških partnerstava u ovoj oblasti u tekućem konkursnom roku.\nRadionica će biti održana u Beogradu, u prostorijama Fondacije Tempus (Ruže Jovanović 27a, ulaz iz Žabljačke ulice) sa početkom u 11.00 časova.\nPrijavljivanje za radionicu je moguće isključivo putem registracionog formulara koji možete naći na ovom linku. Rok za prijavu je nedelja 02. februar 2020. godine do 23.59 časova.\nUz registracioni formular potrebno je priložiti i sažet nacrt projektne ideje. Usled ograničenog broja mesta, kratak opis projektne ideje biće jedan od kriterijuma selekcije za učešće na radionici, kako bi se omogućilo učešće predstavnika projektnih timova koji rade na konkretnoj prijavi, te im je obuka najpotrebnija. Vodiće se računa i o učešću različitih tipova institucija i geografskoj rasprostranjenosti.\novladaju procedurama za podnošenje projekata u okviru KA2 Strateških partnerstava u oblasti visokog obrazovanja i podnesu prijavu u skladu sa tehničkim zahtevima;\nsaznaju kriterijume selekcije KA2 projekata;\nupoznaju se sa specifičnostima projektne dokumentacije u okviru KA2 Strateških partnerstava u oblasti u visokog obrazovanja i primene stečena saznanja u razradi svoje projektne ideje;


Voša igra za istoriju | Autonomija\nVoša igra za istoriju\nFudbaleri Vojvodine su u 97 godina dugoj istoriji svog kluba četiri puta igrali u finalima nacionalnog kupa, ali ni jednom nisu uspeli da osvoje ovaj trofej. Novu priliku imaće sutra uveče u Beogradu, protiv Partizana.\nNajstariji domaći prvoligaš ili, kako navijači vole da ga zovu, “stara dama” srpskog fudbala, u pomenutih prethodna četiri finala ima nimalo slavan bilans: ne samo da ni jednom nisu uspeli da dođu do trofeja, već čak nisu uspeli da postignu nijedan gol. Za to sutra uveče šansu da zauvek ostane u u klupskoj istoriji nema samo čitav tim, već i svaki onaj igrač koji uspe da postigne gol protiv Partizana.\nKroz istoriju, Voša je imala nekoliko sjajnih generacija fudbalera i postigla nekoliko uspeha za pamćenje. Titule šampiona nekadašnje velike države osvojila je 1966. i 1989. godine. Nakon prve titule stigla je do četvtfinala Kupa evropskih šampiona odakle ju je izbacio slavni Seltik koji je te godine stigao do evropskog trona. Osvojen je i Srednjeevropski kup, igralo se finale Intertoto kupa. Sve ovo postignuto je iako klub nikada nije imao podršku države, za razliku od beogradskih Crvene Zvezde i Partizana.\nDva beogradska kluba, kako ih navijači Voše nazivaju “Titovi blizanci”, osnovani su od strane državne i vojne bezbednosti nakon Drugog svetskog rata i oduvek su imali svu moguću podršku režima, finansijsku, političku, logističu i marketinšku. S takvom praksom se nastavlja i posle pada komunizma (dva beogradska kluba postaju “stubovi srpstva”), pa sve do danas kada u njihovim upravnim odborima i dalje sede ministri, a sponzori su im državne firme poput EPS-a i Telekoma. Drugim rečima, “uspehe” Zvezde i Partizana i dalje plaćaju svi poreski obveznici ove države. Verovatno i usled takve konstelacije snaga, nacionalni Kup je do sada ostao Vošin nedosanjani san. Prvi put su šansu da ga ostvare imali davne 1951. godine, kada su u finalu izgubili od zagrebačkog Dinama u dve utakmice istim rezultatom 0:2. Tada su za Vojvodinu igrali Todor Veselinović, Vujadin Boškov, Dobrosav Krstić… Na sledeću šansu čekalo se celih 46 godina. Te 1997. godine ekipu Vojvodine predvodio je Ljubiša Dunđerski, ali je Zvezda bila bolja. Deceniju kasnije, ponovo su od beogradskih crveno-belih izgubili igrači Vojvodine koje je tada vodio sjajni trener Milovan Rajevac. Odlično su te sezone igrali fudbaleri poput Kačara, Tadića, Despotovića, ali su u finalu izgubili sa 2:0. Lane je ekipa u finale otišla ispraćena velikim očekivanjima nakon velike pobede na Partizanom u polufinalu u Beogradu od 3:1, ali su u finalu delovali Mrđa, Tadić i ekipa delovali prilično zbunjeno i izgubili opet od Zvezde sa teških 3:0. Ove sezone Vojvodina ponovo pruža briljantne igre. Ostvarili su niz od čak 12 uzastopnih partija bez poraza (11 pobeda i remi sa Zvezdom u Beogradu). Ipak, iako je ovaj skor, kako su navijači uočili, bolji od onog kakav ima na primer Mančester Junajted, Voša nije uspela da se održi u trci za titulu, verovatno i za to što timovi iz “unutrašnjosti” gaje preveliki “respekt” prema beogradskim klubovima i “sklanjaju” ima se na terenu. Ako je za utehu, u duelima sa “Titovim blizancima”, Vojvodina ove sezone ima apsolutnu premoć: uz remi sa Zvezdom, Partizan je potučen dva puta, u Novom Sadu sa dva, u Beogradu sa jednim golom razlike. Čini se da je odlični trener Zoran Milinković (lane proglašen za najboljeg stručnjaka u ligi), odlično selektirao tim. Na raspolaganju ima 15-16 igrača ujednačenog kvaliteta koji se trude da na svakoj utakmici pruže maksimum. Ispred reprezentativnog golmana i kapitena Željka Brkića, stoji sjajna odbrana u kojoj briljiraju Vulićević, Mojsov, Pavlović, Trajković, Karan – u jesenjem delu sezone samo je jedan evropskih klub primio manje golova od njih. U sredini i napadu Voša ima nekoliko odličnih iskusnih igrača, poput Lazetića, Ilića, Tumbasevića, Merebašvilija i najboljeg strelca Abubakara. Ipak, čini se da najveći kvalitet tima ove sezone čini Vošina mladost. Nekoliko izuzetnih mladih igrača, poniklih u klupskoj školi fudbala i maksimalno odanih klupskim bojama, fenomenalno igra cele sezone i pokazuje da klub nema razloga da se brine za budućnost. To su, pre svih, Medojević, Mitošević, Katai, Stevanović i Novaković i od njih se u sutrašnjem finalu očekuje da “poginu” za svoj tim. Sve ovo – a naročito tri uzastopne pobede protiv sutrašnjeg protivnika – ponovo je probudilo nadu u srcima slaninara da bi Voša ove godine konačno mogla da se domogne trofeja u najmasovnijem domaćem takmičenju. Podrška igračima sa tribina neće izostati: očekuje se da će u sredu uveče u Beogradu nekoliko hiljada novosadskih navijača bodriti svoj tim sa tribina. Za one koji još ne znaju: obezbeđen je besplatan ulaz na stadion i prevoz do Beograda, preostaje vam dakle samo dobra volja.


Tanjug 11. marta 2022. 19:46\nBUDIMPEŠTA – Mađarska vazdušna odbrana primetila je i pratila dron koji je prešao preko Mađarske u četvrtak uveče, pre nego što je pao kod Zagreba, saopštilo je danas ministarstvo odbrane u Budimpesti.\nVazdušna odbrana pri Oružanim snagama Mađarske detektovala je leteći objekat na svojim radarima u četvrtak uveče, dodalo je ministarstvo.\nObjekat je kasnije identifikovan kao dron TU-141, koji je nedavno korišćen kao meta prilikom obuke, a u Budimpešti kažu da su i Ukrajina i Rusija koristile takve dronove.\nDron je već bio primećen u ukrajinskom vazdušnom prostoru, saopštilo je mađarsko ministarstvo.\nKada je ušao u mađarski vazdušni prostor, sve vreme pratila ga je vazdušna odbrana dok nije izašao iz Mađarske.\nMinistarstvo je navelo da se sličan incident dogodio danas oko podne na severozapadnu Mađarske.\nBorbeni avioni su odmah podignuti i poslati da provere vazdušni prostor gde je primećen objekat, ali su utvrdili da nije bilo nikakve letelice, navodi ministarstvo.\n„Zbog rata u Ukrajini vrlo je važno da se ovakvi incidenti reše na dobro osmišljen način“, navelo je ministarstvo i poručilo da Mađarska ne namerava da bude uključena u rat čak i u slučaju ovakvih provokacija.\nMinistar odbrane Tibor Benko i načelnik generalštaba Romulus Rušin-Sendi u kontaktu su sa hrvatskim kolegama i predstavnicima susednih zemalja, piše u saopštenju.\nDržave iz regiona istražuju incident i dele informacije jedne sa drugom.\nZvaničnici ministarstva rekli su novinskoj agenciji MTI da su oprezni po pitanju provokacija i da ne žele da Mađarska nepotrebno bude uvučena u rat, zbog čega Ministarstvo pažljivo bira da istraži sve pre nego što preduzme bilo kakvu akciju.


Srbija u potpunosti poštuje suverenitet i teritorijalni integritet BiH - Kozarac.ba\nPredsjednik Srbije Boris Tadić razgovarao je sa visokim predstavnikom međunarodne zajednice u Bosni i Hercegovini Valentinom Inzkom i istakao da se Srbija zalaže za stabilnost BIH i njen napredak u evropskim integracijama.\nSa Inckom je razgovarao i srbijanski premijer Mirko Cvetković koji je poručio da Srbija u potpunosti poštuje suverenitet i teritorijalni integritet Bosne i Hercegovine.\nTadić je naglasio da su ustavne promjene u BIH moguće samo uz dogovor demokratski izabranih legitimnih predstavnika tri konstitutivna naroda Srba, Bošnjaka i Hrvata, saopštila je press služba predsjednika Srbije.\nSrbija kao garant Dejtonskog sporazuma, rekao je Tadić, principijelno i nedvosmisleno podržava teritorijalnu cjelovitost BiH.\nPredsjednik Vlade Srbije Mirko Cvetković izjavio je da Srbija što se tiče unutrašnjeg uređenja podržava, svaki dogovor sve tri strane.\n“Srbija će biti konstruktivan partner međunarodnoj zajednici u procesu stabilizacije i pomirenja u Bosni i Hercegovini”, naglasio je Cvetković.\nInzko je rekao da je saradnja dviju država veoma dobra i da je neophodno da se postojeći potencijali u većoj mjeri iskoriste, prije svega u oblasti energetike, putne i željezničke infrastrukture.\nInzko je istakao i da je politička situacija u Bosni Hercegovini dosta osjetljiva i da negativna retorika loše utiče na stabilnost zemlje, saopšteno je iz kabineta premijera Srbije.\nCvetković je zaključio da se Srbija zalaže za dobrosusjedske odnose i stabilnost cijelog regiona.


Srbija je dužna da omogući svojoj dijaspori da ostvari biračka prava – IZBORI 22 – Radio Sanja\nSrbija je dužna da omogući svojoj dijaspori da ostvari biračka prava – IZBORI 22\nInstitucije Srbije su dužne da omoguće i obezbede svojoj dijaspori način da ostvari svoja biračka prava i postavlja se pitanje – zbog čega je država Srbija nezainteresovana i isključujuća prema svojoj dijaspori.\nNa to ukazuju i pitaju se u Kolektivnoj akciji Srbije (KAS), mreži građana i dijaspore Srbije koja, kroz kampanju „Dijaspora glasa 2022“ širi svest o važnosti i postupku glasanja u inostranstvu.\nTa nezavisna, edukativna i motivaciona kampanja je, kažu u KAS-u, „pomogla otvaranju većeg broja biračkih mesta u inostranstvu, nego na bilo kojim prethodnim izborima, kao i oko tri puta većem odzivu potencijalnih birača, nego na izborima 2017. i 2020. godine“.\nU fokusu kampanje, kako za Danas objašnjavaju predstavnici KAS-a, bilo je informisanje građana i poboljšanje komunikacije između dijaspore i diplomatskih i konzularnih predstavništava, ali i i drugih organa zaduženih za pitanja dijaspore.\nSvetlana Torogud, koja živi u Londonu, kaže za Danas da „mala izlaznost na proteklim izborima u dijaspori nije novina“ i da je, zbog oteženog procesa glasanja u inostranstvu, pokrenuta kampanja s ciljem da se na aprilskim izborima poveća izlaznost i omoguće biračka mesta“.\n“Dijaspora glasa 2022”, dodaje, zalaže se i za promenu sistema glasanja, odnosno da se uvede glasanje poštom ili elektronsko glasanje, radi ravnopravnog i uspešnog ostvarivanja glasačkog prava svakog građanina i građanke.\nProtest ispred sedišta Rio Tinta, podrška blokadama u Srbiji, London 2021./Foto: KAS\n„Smatramo da bi uvođenje glasanja elektronskim putem ili poštom odgovorilo zahtevima i očekivanjima dijaspore, a u isto vreme to bi za državu bilo ekonomski isplativije rešenje od otvaranja većeg broja improvizovanih biračkih mesta“, objašnjava naša sagovornica iz Londona.\nNikola Kovačević iz Bostona navodi da je „Srbija jedna od retkih država koja nije omogućila svojoj dijaspori da glasačko pravo ostvaruje ravnopravno, uz pomoć sistema koji dozvoljavaju glasanje na daljinu, kao što je glasanje poštom ili onlajn jer su, za mnoge naše iseljenike glasačka mesta udaljena i više stotina kilometara“.\n„Mi, državljani Srbije sa stalnim i privremenim boravkom u inostranstvu, smo svesni da nam po zakonu pripada pravo da biramo i da budemo birani. To pravo je jedan od stubova naše povezanosti sa matičnom državom i učinićemo sve da to pravo odbranimo i nećemo pristati na diskriminaciju po mestu boravka“, poručuje Kovačević.\nNataša Prljević iz Njujorka ističe da „dijaspori nije bilo omogućeno da glasa na referendumu 16.januara ove godine zbog, navodno, nedovoljnog broja prijavljenih lica po biračkom mestu u Sjedinjenim Američkim Državama (Njujork, Čikago, Vašington DC, Los Anđeles), Engleskoj (London), Francuskoj (Pariz), Češkoj (Prag), Nemačkoj (Berlin), Ujedinjenim Arapskim Emiratima (Abu Dabi) i velikom broju drugih država u svetu“.\n„Naša sumnja da je procedura za slanje zahteva za glasanje komplikovana i netransparentna, pokazala se opravdanom sada, kada su rezultati koji pokazuju zainteresovanost biračkog tela u dijaspori znatno drugačiji od onih od pre dva meseca”, ocenila je Nataša Prljević.\nProtest dijaspore pred sedištem UN kao podrška blokadama u Srbiji, Njujork 2021./ Foto: Branislav Bala\nPored mnogih neregularnosti, za koje prozivaju Ministarstvo spoljnih poslova, konzularna i diplomatska predstavništava, po pitanju pravovremene informisanosti i same strukture prijavnih formulara, dobijeni rezultati, navode u KAS-u, pokazali su da je odziv građana značajno veći, nego ranije.\nPoređenja radi, objašnjavaju u toj mreži građana, „na izborima 2020. godine za glasanje u inostranstvu prijavio se 13.251 birač, a formirano je samo 40 biračkih mesta. Ove godine, prema podacima CeSID-a, kao rezultat građanskog aktivizma, broj prijava je 38. 876 i omogućava 77 biračkih mesta“.\nUprkos tome, dodaje se, mnogi naši ljudi u Los Anđelesu, San Francisku, San Dijegu, Majamiju, Filadelfiji, Vankuveru, Montrealu, Otavi, kao i dobar broj njih u Geteborgu, Eskilstuni i drugim gradovima širom sveta, najverovatnije, neće glasati na izborima u aprilu.\n„Oni su pokušali da otvore biračka mesta u svojim gradovima, ali RIK je odlučio da ovi gradovi nisu ispunili uslove. Razdaljine koje ovi birači treba da pređu do najbližeg otvorenog biračkog mesta kako bi ostvarili svoje pravo su prevelike. Građani u Australiji i Kini, Južnoj i Srednjoj Americi neće glasati, jer u tim zemljama nije otvoreno nijedno biračko mesto“, ukazuju članovi KAS-a.\nKontrolori aprilskih izbora\nTokom kampanje „Dijaspora glasa 2022“, građani su pozivani da se, kao volonteri, prijave za kontrolole izborne procedure i čuvare glasačkih kutija u, kako navode u KAS-u, 50 gradova i biračkih mesta širom sveta.


U Beogradu održano licenciranje sudija za 2017. | BSS\n24. decembar, 2016.\nU Beogradu održano licenciranje sudija za 2017.\nU Beogradu je danas održano licenciranje bokserskih sudija za 2017. godinu. Kao i prošlog puta, 30 arbitara iz Srbije skupilo se u hotelu Šumadija na Banovom Brdu gde je, nakon prezentacije izmenjenih AIBA Tehničkih pravila i Pravila takmičenja, usledilo testiranje.\nS obzirom da desetak njih iz opravdanih razloga nije bilo u prilici da danas prisustvuje licenciranju, biće određeni novi termini ali u prostorijama Bokserskog saveza Srbije. Današnjem seminaru prisustvovali su i predsednik sudijske organizacije Srbije Radoslav Miletić iz Kragujevca, kao i predsednik sudijske organizacije šumadijskog regiona Dragomir Mijailović.\nSudije na nacionalnom nivou od sada će se rangirati u dve kategorije. A kategorija će biti oni koji sude duže od tri godine, dok će B kategorija biti svi oni koji još uvek nisu ispunili tri godine sudijskog staža. Svim nacionalnim sudijama danas su podeljene sudijske knjižice i amblemi, po uzoru na Svetsku boksersku organizaciju.\n- Veoma sam zadovoljan današnjim odzivom i kompletnom atmosferom koja je vladala na današnjem skupu. Mi imamo dosta mladih sudija, što me posebno raduje, i trudićemo se da ih u godinama koje su pred nama angažujemo što više, kao i da ih licenciramo u Svetskoj bokserskoj organizaciji AIBA. Zahvaljujem se i kancelariji Bokserskog saveza Srbije na organizaciji ovog seminara i nadam se da ćemo ubuduće ići samo uzlaznom putanjom – rekao je Radoslav Raca Miletić.\nNajviše sudija se odazvalo iz vojvođanskog i šumadijskog regiona (po 11), zatim iz beogradskog (6), dok je iz regiona Jugoistočne Srbije prisustvovala samo Marija Mladenovski iz Aleksinca.\nNakon obavljenih licenciranja supervizora i sudija, u drugoj polovini januara uslediće i licenciranje trenera, a koje će se obaviti na Fakultetu za sport, Univerzitet Union – Nikola Tesla.


Aragones: Igrači sa klupe protiv Saudijske Arabije : Nadlanu.com\nAragones: Igrači sa klupe protiv Saudijske Arabije\nObjavljeno 21. jun 2006. / 18:04:56\nKAMEN, 20. juna 2006. (Beta-Rojters) - Rezervni igrači španske fudbalske reprezentacije dobiće šansu u poslednjoj utakmici u Grupi H protiv Saudijske Arabije, najavio je danas selektor Španije, Luis Aragones.\nAragones je potvrdio da će se napadač Fernando Tores, koji je trenutno najbolji strelac Mundijala u Nemačkoj, sa tri gola, pošto je Španija sa dve pobede u prva dva kola obezbedila plasman u osminu finala,odmarati na sledećoj utakmici.\nOn je dodao da će napadači David Vilja i Raul igrati po jedno poluvreme, kao i da će za utakmicu sa Saudijskom Arabijom u petak izvesti na teren potpuno drugu odbrambenu četvorku.\nIgrači su danas pre podne imali lagani trening, a nakon toga su dobili slobodno do kraja dana.\nŠpanija je prva u Grupi H sa šest bodova i gol razlikom od plus šest. Ukrajina je druga sa tri boda, dok Tunis i Saudijska Arabija imaju po jedan.\nU osmini finala, tim Luisa Aragonesa sastaće se sa Švajcarskom, Južnom Korejom ili Francuskom, u zavisnosti od rezultata trećeg kola Grupe G.\n"Ne mogu da kažem koga bi najviše voleo da sretnemo. Francuska izgleda nije u najboljoj fizičkoj formi, ali nam oni mogu stvoriti probleme zato što su veoma iskusni i znaju šta je SP", rekao je Aragones.\n"Švajcarska ima veoma mladu ekipu kao i mi, igraju dobar fudbal i veoma su jaki u prekidima. Koreja, pa, oni trče kao ludi", kazao je Aragones.\nJužna Koreja je na prošlom SP eliminisala Španiju na penale. Francuzi su takođe eliminisali Špance u četvrtfinalu Evropskog prvenstva 2000. godine.


Обележено 99 година од ослобођења Суботице - Јадовно 1941. - КУЛТУРА СЈЕЋАЊА\nSrpsku vojsku sa cvećem je dočekalo više od 70.000 Srba i Bunjevaca, kao i predstavnici Bunjevačko-srpskog narodnog odbora, i zato ovaj veliki istorijski datum već 26 godina zajedno obeležavaju Srpski kulturni centar „Sveti Sava“ i Bunjevački kulturni centar, organizujući svečanu akademiju „Braća uvek i uvik zajedno“.\nSombor – Dan prisajedinjenja Sombora matici Srbiji, 13. novembar, danas je svečano obeležen u ovom gradu. Na današnji dan, srpska vojska Petra Bojovića, predvođena Nikolom Ilićem Bajkom, ušla je u Sombor i oslobodila ga od austrougarske vlasti. Odajući počast palim borcima i žrtvama Prvog svetskog rata, vence i cveće na spomenik majoru Bajki položili su predsednik Skupštine grada Sombora dr Zoran Parčetić i Antonio Ratković, zamenik gradonačelnice. Na spomenik borcima Prvog svetskog rata, cveće su položili i članovi Udruženja potomaka i poštovalaca solunskih boraca „Kralj Petar Prvi“. J. B.


Uvođenje takozvanog ekološkog stanovanja do 2030. predviđeno je Generalnim urbanističkim planom Novog Sada. Ovo je za “Blic” potvrdio i direktor JP “Urbanizam” Dušan Miladinović uz napomenu da će se među prvim lokacijama tog tipa naći i potez na Majevici gde se trenutno uz Bulevar Evrope nalazi kasarna Jugovićevo koja bi u dogledno vreme trebalo da bude iseljena.\n– Un nacrtu plana upisano je ekološko stanovanje pa se na potezu uz Bulevar Evrope planira izgradnja blokova prosečne veličine oko 5.000m2 (uz 10% tolerancije), indeksa zauzetosti 35% und indeksa izgrađenosti 3.2. Spratnost objekata predviđena je do čak devet spratova odnosno Po+P+9. Osim stanovanja, u okviru ove zone planiraju se poslovni sadržaji, kao i površine javnih namena za obrazovanje, zdravstvo, kulturu a biće tu i zelene površine, trgovi i slično – objašnjava Miladinović.\nOn ističe da je osnovna odlika prostora sa namenom eko stanovanja, odnosno energetski održivog i ekološkog stanovanja energetski efikasan, ekološki funkcionalan i udoban za život.\n– Sve zu podrazumeva primenu pametnih i inovativnih sistema gde se najsavremenije tehnologije, osim u izgradnji objekata, primenjuju iu izgradnji infrastrukturnih sistema, što će omogućiti svim zgradama koje tamo budu da imaju energetski pasoš što će dati poseban pečat ekološkom stanovanju u tom delu grada – ističe za Blic Miladinović.\nPlanom je predviđeno da sve zone imaju prepoznatljivu urbanističko-arhitektonsku strukturu, pa je daljom planskom razradom obavezno očuvanje prostornih karakteristika i kvaliteta ambijenata po principu harmonizacije – uklapanja u zatečeno urbano tkivo. Pažljivo definisanim uslovima uređenja i građenja doprineće se očuvanju i unapređenju dostignutog stepena kvaliteta ovih prostora.